title: Kimmo Peltonen

text: Tulokaskautensa jälkeen Peltonen nousi seuraavalla kaudella 2000–2001 HPK:n kapteeniksi ja joukkueen ykköspuolustajaksi ollen tehoilla 4+16=20 joukkueen tehokkain puolustaja. Kaudella 2001–2002 Peltonen teki SM-liigan yhden kauden piste-ennätyksensä tehoilla 9+15=24. Hän oli vasta HPK:n neljänneksi puolustaja, mutta sijoittui neljän muun pelaajan kanssa SM-liigan puolustajien pistepörssissä kahdeksanneksi. Peltonen voitti SM-pronssia keväällä 2002, mutta hänen kautensa päättyi kuitenkin rannemurtumaan välierissä Jokereita vastaan Peltosen jouduttua Alex Brooksin taklaamaksi.


title: Kimmo Peltonen

text: Kaudeksi 2002–2003 Peltonen siirtyi kaksivuotisella sopimuksella Turun Palloseuraan. Hänestä odotettiin joukkueeseen kiekollista "liideriä", mutta Peltonen pelasi kuitenkin odotuksia heikommin. Hänen toinen kautensa 2003–2004 jäi rannevamman takia hyvin rikkonaiseksi. TPS:n varakapteenina toiminut Peltonen voitti SM-hopeaa keväällä 2004. Hän siirtyi kaudeksi 2004–2005 kaksivuotisella sopimuksella Ruotsiin ja hallitsevaan Elitserienin mestarijoukkue HV71:een. Kausi oli Peltosen ainoa ulkomailla.


title: Kimmo Peltonen

text: Peltonen ei pelannut HV71:ssä toista sopimuskauttaan, sillä hän palasi perhesyistä Suomeen kaudeksi 2005–2006 ja teki kolmivuotisen sopimuksen Espoo Bluesin kanssa. Peltosesta tuli joukkueen varakapteeni. Hänen kautensa päättyi kuitenkin jo 31 ottelun jälkeen joulukuussa 2005 Peltosen loukattua polvensa ottelussa Tampereen Ilvestä vastaan.


title: Kimmo Peltonen

text: Peltosen polvivamma jatkui kaudella 2006–2007. Hän kävi leikkauksessa elokuussa 2006 ja hänen odotettiin palaavan kaukaloon loka-marraskuun vaihtessa. Peltosen toipuminen kesti lopulta yli vuoden. Hän pelasi runkosarjan lopulla kuusi ottelua sekä kahdeksan ottelua kevään 2007 pudotuspeleissä, mutta Peltosen polvi ei kestänyt enää ammattipelaamisen rasitusta ja hänen uransa todettiin päättyneeksi kesäkuussa 2007.


title: Kimmo Peltonen

text: Peltonen edusti Suomen A-maajoukkuetta yhteensä seitsemän ottelun verran Euro Hockey Tour -tasolla tehden yhden syöttöpisteen. Hän teki A-maajoukkuedebyyttinsä 16. joulukuuta 2002 Moskovan Baltika-turnauksessa, jossa Suomi kohtasi ensimmäisenä Espoon areenalla Slovakian.


title: Kimmo Peltonen

text: Nykyään Peltonen toimii urheilumarkkinointiyritys Procito Oy:n myyntijohtajana.


title: Jurado

text: Jurado on muun muassa seuraavien henkilöiden sukunimi:


title: Manuel Bonilla

text: Manuel Bonilla Chirinos (7. kesäkuuta 1849 Juticalpa, Honduras – 21. maaliskuuta 1913) oli hondurasilainen poliitikko, joka toimi maansa presidenttinä vuosina 1903–1907 ja 1912–1913. Hän oli yksi Hondurasin kansallispuolueen perustajista.


title: Manuel Bonilla

text: Bonilla aloitti poliittisen uransa liberaalina, mutta myöhemmin hänestä tuli konservatiivien kannattaja. Terencio Sierran hallituskaudella Bonilla pyrki muodostamaan konservatiiveista kansallispuolueen. Tuolloin Hondurasin ainoa järjestäytynyt poliittinen puolue oli Hondurasin liberaalipuolue, mutta Bonillan pyrkimysten seurauksena syntyi myöhemmin Hondurasin kansallispuolue.


title: Manuel Bonilla

text: Kun Sierra ei suostunut jättämään paikkansa presidenttinä, Bonillan johtama vallankaappaus kaatoi Sierran vuonna 1903. Bonilla pyrki presidenttinä tukahduttamaan opposition toiminnan ja vangitutti esimerkiksi entisen presidentin Policarpo Bonillan. Bonillan aikana Hondurasissa kehitettiin muun muassa maantieverkkoa. Hän teki myös ystävyyssopimukset Nicaraguan, Guatemalan ja El Salvadorin kanssa. Espanjan kuningas Alfonso XIII toimi neuvottelijana, kun Bonilla onnistui sopimaan Nicaraguan kanssa maiden välisestä rajasta Moskiittorannikolla. Sopimus allekirjoitettiin vuonna 1906, mutta Nicaragua muutti kantaansa vuonna 1912. Bonilla tuki edeltäjänsä tavoin banaaniyrityksiä ja antoi niille verohelpotuksia sekä luvan rakentaa satamia, teitä ja rautateitä.


title: Manuel Bonilla

text: Guatemalan ja El Salvadorin välistä sopimusta pidettiin Nicaraguassa maan vastaisena liittona. Nicaraguan José Santos Zelaya alkoi tukea Hondurasin liberaaleja, joiden tavoitteena oli syöstä Bonilla vallasta. Nicaraguan asevoimien tukemana liberaalit tunkeutuivat Hondurasiin helmikuussa vuonna 1907 ja perustivat juntan. Bonillan tukena oli puolestaan El Salvadorin asevoimat, joiden avulla Bonilla onnistui pysymään vallassa maaliskuuhun asti. Bonillan joukot hävisivät kuitenkin lopulta taistelussa, jossa käytettiin ensimmäisen kerran Keski-Amerikan historiassa konekivääreitä. Yhdysvalloissa pelättiin Zelayan vaikutusvallan kasvavan koko Keski-Amerikan laajuiseksi, ja sen vuoksi yhdysvaltalaiset joukot suojelivat Hondurasin pohjoisrannikon banaanikauppaa sekä Bonillan viimeistä tukikohtaa Fonsecanlahden rannalla Amapalassa. Taistelut päättyivät, kun Bonilla haki Yhdysvaltain johtamien neuvotteluiden jälkeen turvapaikkaa "USS Chicagolta.


title: Manuel Bonilla

text: Bonilla johti vuonna 1911 vastakapinaa Miguel R. Dávilan kapinaa vastaan. Liikettä rahoitti Cuyamel Fruit Company. Kapinalliset ja hallinto suostuivat lopulta aselepoon, ja tekivät sopimuksen jonka mukaan Yhdysvallat sai valita maan seuraavan väliaikaisen presidentin. Tehtävään valittiin Francisco Bertrand, joka lupasi järjestää vapaat vaalit. Bonilla voitti vuoden 1912 vaalit mutta ehti olla virassa vain reilun vuoden. Hän sairastui vakavasti ja ilmoitti jättävänsä tehtävänsä 20. maaliskuuta vuonna 1913, ja jo seuraavana päivänä hän kuoli.


title: Miguel R. Dávila

text: Miguel Rafael Dávila Cuellar (29. syyskuuta 1856 Tegucigalpa, Honduras – 12. lokakuuta 1927 Tegucigalpa, Honduras) oli hondurasilainen poliitikko, joka oli maansa presidentti 1907–1911.


title: Miguel R. Dávila

text: Dávila syntyi 1856, ja hänen vanhempansa olivat Juan Dávila ja Gervasia Cuellar. Dávila valmistui vuonna 1860 oikeustieteestä Universidad Nacional Autónoma de Hondurasista. Dávila valittiin Hondurasin väliaikaiseksi presidentiksi huhtikuussa 1907. Valinta tapahtui Yhdysvaltain johtamissa neuvotteluissa, kun kapinalliset olivat kaataneet Manuel Bonillan hallinnon. Perustuslailliseksi presidentiksi Dávila valittiin 1. maaliskuuta 1908.


title: Miguel R. Dávila

text: Dávila pyrki uudistamaan kautensa aikana muun muassa maan asevoimia ja kutsui chileläisen upseerin perustamaan sota-akatemian, joka kuitenkin suljettiin Dávilan valtakauden jälkeen. Dávila kannusti edeltäjiensä tavoin banaaniyrityksiä, jotka eivät kuitenkaan olleet täysin tyytyväisiä hänen hallintonsa toimivuuteen. Samaan aikaan banaaniyritysten keskinäinen kilpailu muodostui merkittäväksi poliittiseksi tekijäksi Hondurasissa. Dávila antoi Standard Fruit Companylle rautatiesopimuksen, joka kielsi muiden yritysten rautatielinjat 20 kilometrin säteellä. Sopimus hermostutti Cuyamel Fruit Companyn johtajan Sam Zemurrayn. Manuel Bonillan johtamat kapinalliset syrjäyttivät Dávilan 1911. Cuyamel Fruit Company rahoitti kapinaliikettä.


title: Miguel R. Dávila

text: Dávila kuoli Tegucigalpassa lokakuussa 1927.


title: Ristivuori

text: Ristivuori on liikuntakeskus Merijärvellä Pyhänkosken kylällä. Keskuksessa on yhden hissin laskettelurinne, jonka pituus on 200 metriä ja korkeusero 30 metriä sekä valaistuja latuja ja pulkkamäki.


title: Gebwell

text: Gebwell Oy on Suomessa toimiva lämmitys- ja jäähdytysratkaisuihin erikoistunut yritys. Gebwell Oy on perustettu vuonna 2005. Keväällä 2013 yritys työllisti 100 henkilöä. Gebwell Oy:n pääkonttori ja tehdas sijaitsevat Leppävirralla. Yrityksen liikevaihto 2010 oli 11,3 miljoonaa euroa.


title: Gebwell

text:
Vuonna 2008 Varkaudessa ihmeteltiin yhtiön maalämpöpumppuja varten lähelle pohjavedenottamoa poraamia reikiä. Samana vuonna yhtiö ilmoitti YT-neuvotteluista, ja arveli tilausten vähenemisen liittyvän tähän huonoon julkisuuteen.
Elokuussa 2011 Gebwell perusti myyntikonttorin Pietariin.


title: Gebwell

text: Suomen Putkikauppiasyhdistys ry:n hallitus luovutti vuoden 2007 Pro LVI-mitalin Gebwell Oy:n hallituksen puheenjohtajalle Timo Hulkkoselle. Vuonna 2010 yritys voitti ELY-keskuksen Pohjois-Savon maakunnallisen Innosuomi-kilpailun toisen palkinnon maalämpöpumpun uudenlaisesta sjoitustavasta.


title: Gebwell

text: Gebwell Oy:n liikevaihto vuonna 2016 oli 18,3 miljoonaa euroa.


title: Gebwell

text: Pivaset Oy fuusioitui Gebwell Oy:hyn vuoden 2016 lopussa. Yhdistyessä syntyi yksi Suomen suurimmista talotekniikkalaitteiden valmistajista. Yhtiön liikevaihto on lähes 30 miljoonaa euroa ja se työllistää noin 150 ihmistä.


title: Johan Gustafsson

text: Johan Gustafsson (s. 28. helmikuuta 1992 Köping, Ruotsi) on ruotsalainen jääkiekkomaalivahti ja maailmanmestari, joka pelaa SHL-joukkue Frölunda HC:ssä.


title: Johan Gustafsson

text: Gustafsson on Köping HC:n kasvatti. Hän pelasi juniorina myös IFK Arboga IK:n joukkueessa, jossa hän teki debyyttinsä Ruotsin toiseksi korkeimmalla sarjatasolla Allsvenskanissa jo 14-vuotiaana kaudella 2006–2007, jolloin hän pelasi neljä ottelua. Gustafsson teki Allsvenskan-debyyttinsä 4. helmikuuta 2007 IF Sundsvallia vastaan, jolle Arboga hävisi kuitenkin 1-4. Kaudella 2007–2008 hän pelasi Ruotsin II-divisioonaa kasvattajaseurassaan Köping HC:ssa.


title: Johan Gustafsson

text: Kaudeksi 2008–2009 Gustafsson siirtyi Färjestad BK:n J18-joukkueeseen. Hänellä oli J18 Allsvenskanin eteläisen alueen paras torjuntaprosentti (93,6) ja päästettyjen maalien keskiarvo (1.63). Gustafsson valittiin myös TV-Puckenin parhaaksi maalivahdiksi. Kauden 2009–2010 hän pelasi suurimmaksi osaksi I-divisioonajoukkue Skåre BK:ssa, jonne Färjestad lainasi Gustafssonin. Hän pelasi kevätkauden kuitenkin lähinnä Färjestadissa, jossa Gustafsson pelasi kolme Elitserien-ottelua ja vahvisti pudotuspeleissä J18-joukkuetta. Minnesota Wild varasi hänet 159. pelaajana .


title: Johan Gustafsson

text: Toukokuussa 2010 Gustafsson solmi kaksivuotisen sopimuksen Allsvenskan-joukkue Västerås IK:n kanssa. Hän jakoi torjuntavastuun Daniel Sperrlen kanssa ja pelasi 26 runkosarja- ja kaksi Kvalserien -ottelua. Kaudeksi 2011–2012 Gustafsson siirtyi kaksivuotisella sopimuksella sarjatasoa ylemmäs Luleå HF:n maalin suulle. Hän pelasi varsinaisen Elitserien-tulokaskautensa aikana 29 runkosarja- ja kolme playoff-ottelua torjuen kuusi nollapeliä. Gustafsson oli kauden päätteeksi ehdolla Elitserienin vuoden tulokkaaksi, mutta palkinto meni lopulta kuitenkin Brynäs IF:n Johan Larssonille. Toukokuussa 2012 hän teki kolmivuotisen tulokassopimuksen Minnesota Wildin kanssa, mutta pelasi kauden 2012–2013 vielä lainalla Luulajassa. Gustafsson torjui joukkueelle Elitserien-hopeaa sekä European Trophyn mestaruuden.


title: Johan Gustafsson

text: Kaudeksi 2013–2014 Gustafsson siirtyi Minnesota Wildin organisaatioon. Hän pelasi koko kauden AHL-joukkue Iowa Wildissa, jonka pääasiallisena ykkösmaalivahti Gustafsson toimi. Kaudella 2014–2015 hän jakoi varsin tasaisesti joukkueen torjuntavastuun John Curryn kanssa ja pelasi kauden aikana myös viisi ottelua ECHL-joukkue Alaska Acesissa.


title: Johan Gustafsson

text: Kaudeksi 2015–2016 Gustafsson palasi kotimaahansa ja siirtyi kaksivuotisella sopimuksella Frölunda HC:n paitaan. Hän lähinnä jakoi joukkueen torjuntavastuun Lars Johanssonin kanssa. Johansson voitti lopulta koko SHL:n (ent. Elitserien) parhaalle maalivahdille myönnettävän Honken Trophyn, mutta Gustafsson kantoi kuitenkin Frölundan torjuntavastuun lähes koko pudotuspelien ajan ja torjui joukkueen Ruotsin-mestaruuteen. Hän voitti Frölundassa kauden aikana myös Mestarien liigan mestaruuden, mutta CHL:n finaalissa torjuntavastuun kantoi kuitenkin Johansson. Kaudella 2016–2017 Gustafsson torjui kuitenkin Frölundan toiseen CHL:n mestaruuteensa. Marraskuussa 2016 hän teki Frölundan kanssa kaksivuotisen jatkosopimuksen kevääseen 2019 saakka.


title: Johan Gustafsson

text: Gustafsson edusti Ruotsia MM-kilpailuissa vuonna 2013, jolloin hän voitti maailmanmestaruuden. Gustafsson toimi kuitenkin joukkueensa kolmosmaalivahtina, eikä mahtunut kertaakaan kokoonpanoon. Hän on pelannut yhteensä viisi A-maaottelua. Gustafsson teki A-maajoukkuedebyyttinsä vain 19-vuotiaana Euro Hockey Challengessa 30. maaliskuuta 2011 Uumajassa Latviaa vastaan. Hän torjui Ruotsin 4–1-voittoon päättyneessä ottelussa 21 kertaa.


title: Johan Gustafsson

text: Gustafsson pelasi myös alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Gustafsson torjui Ruotsille finaaliottelussa Venäjää vastaan 0–1-jatkoaikavoiton ja nollapelin. Hänet valittiin joukkueensa ottelun parhaaksi pelaajaksi.


title: Johan Gustafsson

text: Gustafsson pelasi myös alle 18-vuotiaiden MM-kilpailuissa vuosina 2009 ja 2010, joista jälkimmäinen turnaus päättyi hopeaan. Gustafsson toimi ensimmäisessä turnauksessa pääasiassa Ruotsin kakkosmaalivahtina Robin Lehnerille ja pelasi kaksi ottelua. Hän torjui alkulohkon ottelussa Sveitsiä vastaan joukkueelleen 11–0-murskavoiton. Gustafsson valittiin Ruotsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2009, jolloin Gustafsson voitti pronssia.


title: Omega-9-rasvahapot

text: Omega-9-rasvahapot (ω-9-rasvahapot tai n-9-rasvahapot) ovat kerta- tai monityydyttymättömiä rasvahappoja, joiden hiiliketjun ensimmäinen kaksoissidos metyyliryhmän päästä laskettuna on yhdeksännessä hiili-hiili-sidoksessa. Ainut monityydyttymätön rasvahappo on Meadin happo, jossa on 3 kaksoissidosta. Omega-9-rasvahapot ovat cis-rasvahappoja eli niiden kaksoissidosten konfiguraatio on cis-muodossa, paitsi elaidiinihappo, jonka kaksoissidos on trans-muodossa eli elaidiinihappo on transrasva.


title: Omega-9-rasvahapot

text: Esimerkkiyhdisteitä ovat esimerkiksi oleiinihappo ja erukahappo, jotka kuuluvat eläinrasvoihin ja kasviöljyihin. Oleiinihappo voi reagoida nisäkkäissä Meadin hapoksi, joka on myös omega-9-rasvahappo. Myös hermosolujen myeliinin sisältämä nervonihappo kuuluu tähän ryhmään.


title: Omega-9-rasvahapot

text: Omega-9-rasvahappoja löytyy oliivi- ja rypsiöljystä, avokadosta, pähkinöistä ja siemenistä


title: Marble Archin metroasema

text: Marble Archin metroasema on Lontoon metron Central Linen asema Westminsterin alueella Lontoossa Yhdistyneessä kuningaskunnassa. Asema sijaitsee Oxford Streetin länsipäässä Marble Arch -monumentin läheisyydessä Lontoon matkakortin maksualueella 1.


title: Marble Archin metroasema

text: Asema on avattu 30. heinäkuuta 1900 osana Central London Railwayta.


title: Radvila

text:
Radvila (, , ), myöhemmin ja puolalaisissa asiakirjoissa myös Radziwiłł on hyvin merkittävä historiallinen liettualais-puolalainen mahtisuku. Sukunimen historia juontaa juurensa Liettuan suuriruhtinaskunnan aikaan 1400-luvulle, jolloin liettualaiseen aateliin ja suuriruhtinas Vytautiksen lähipiiriin kuuluvan Kristinas Astikasen (kuoli 1444) pojalle annettiin nimi Radvila Astikaitis (kuoli 1477). Hänen poikansa Mikalojus Radvila Vanha (kuoli 1509) oli ensimmäinen Radvilan sukunimen varsinainen kantaja.
Periytyvän aatelisvaakunan sukuun toi ilmeisesti ensimmäisenä Kristinas Astikas, ja tämä torviaiheinen vaakuna on ollut käytössä Radviloilla sen jälkeen. Vuosina 1518 ja 1547 Radvilan (Radziwiłł) eri sukuhaaroille saatiin Liettuan ja Puolan aatelisilla harvinainen herttuan arvonimi (saksalais-roomalaiselta keisarikunnalta) ja arvostetumpi, suvun aiemman vaakuna-aiheen sisältävä kruunupäinen herttuan vaakuna. Suvun motto on: "Jumala on neuvonantajamme."


title: Radvila

text: Radvilain suku oli merkittävä uskonpuhdistuksen tukija ja maanomistaja Baltiassa (Liettuassa, Latviassa) ja itäisessä Keski-Euroopassa (Puola, Valko-Venäjä, Ukrainan länsiosat). Suku nousi myös yhdeksi Puola-Liettuan rikkaimmista ja poliittisesti mahtavimmista suvuista. Suvun miehet kohosivat usein Liettuan suuriruhtinaskunnan sotapäälliköiksi (hetmanni) ja esimerkiksi Liettuan Trakain tai Vilnan kaupungin tai niitä ympäröivän maakunnan johtajiksi. Mikalojus Radvila Vanhan pojanpojantytär Barbara Radziwiłł (Barbora Radvilaitė, 1520–1551) nousi jopa Puolan kuningattareksi Sigismund II:n puolisona.


title: Radvila

text: Suvun elossa olevan sukuhaaran kantaisä on Liettuan suuriruhtuinaskunnan ylihetmanni, Njasvižin palatsilinnan hallitsija Mikalojus Radvila (Mikołaj Radziwilł, 1515–1565).


title: Radvila

text: Suku vaikutti Puolan julkisessa elämässä vielä 2000-luvulle saakka. Esimerkiksi Puolan opetusasioista vastaavana varaministerinä (1997–2001) toimi Anna Radziwilł.


title: Radvila

text: Radziwillin suvun laaja arkisto ja kirjasto liitettiin vuonna 2009 Unescon Memory of the World -rekisteriin. Kokonaisuus ei ole yhtenäinen vaan sijaitsee hajallaan Valko-Venäjällä, Liettuassa, Ukrainassa, Puolassa, Venäjällä ja Suomessa. Yli 1 200 nidettä Radziwllien kirjastosta on kuulunut vuodesta 1829 Suomen kansalliskirjaston kokoelmiin.Radvilan (Radziwiłłin) suvulla oli käytössään kymmeniä palatseja ja linnoja. Näistä osa on nykyään raunioina, kuten suvun aiempi Dubingiain linna-alue Vilnan pohjoispuolella. 1500–1600-luvuilla suvulla oli esimerkiksi Vilnassa vähintään yhdeksän palatsia. Merkittäviä sukuhaarojen asuinpaikkoja olivat muun muassa:


title: Tommi Kalenius

text: Tommi Kalenius (s. 6. heinäkuuta 1981 Äänekoski) on suomalainen lauluntekijä, laulaja ja muusikko. Hän on julkaissut neljä sooloalbumia, joista viimeisimpänä vuonna 2016 julkaistu albumi "Miten kotiin löydetään?" (Kaiku Recordings)


title: Tommi Kalenius

text:
Keski-Suomessa, Äänekoskella kasvanut Kalenius aloitti laulujen tekemisen gospelmusiikin parissa. Soolouran ensimmäinen julkaisu oli vuonna 2007 ilmestynyt albumi "Jäljet". Saman vuoden loppupuolella Kalenius tutustui musiikkituottaja Pekka Ruuskaan, joka kiinnitti hänet artistiksi ja lauluntekijäksi Kaiku Entertainment -musiikkiyhtiöönsä.
Oman soolotuotantonsa lisäksi hän on ollut tekemässä kappaleita monille suomalaisille artisteille pop-kentän laidasta laitaan (mm. Jari Sillanpää, Pepe Willberg, Virve Rosti).


title: Tommi Kalenius

text: Tommi Kalenius on viime aikoina tehnyt Kasvotusten-kiertueen kirjailija-terapeutti Tommy Hellstenin kanssa kirkoissa - sekä lauluntekijä-iltoja konserttisaleissa mm. Edu Kettusen kanssa.


title: Tommi Kalenius

text:
Vuodesta 2014 alkaen Kalenius on isännöinyt omaa Kale-klubia Helsingissä ja eri puolilla Suomea.
Vuonna 2015 Tommi Kalenius on nimitetty Kirkon Ulkomaanavun Suvilinnun lähettilääksi, yhdessä ohjaaja-käsikirjoittaja Johanna Vuoksenmaan kanssa.


title: Prince Buster

text: Cecil Bustamente Campbell, taiteilijanimeltään Prince Buster, (24. tai 28. maaliskuuta 1938 Kingston – 8. syyskuuta 2016) oli jamaikalainen reggaeartisti. Hän innoitti monia seuraavien sukupolvien artisteja. Hän oli musliminimeltään Muhammed Yusef Ali.


title: Fekalooma

text: Fekalooma on suoliston ulostekivettymä, joka voi kehittyä esimerkiksi ummetuksen aiheuttaman ulostetukkeuman eli -impaktion kovettuessa. Fekalooma voi aiheuttaa suolistossa haavauman tai puhkeuman; sen ja ulostetukkeuman mahdollisia komplikaatioita ovat myös tulehdus peräsuolessa, peräpukamien paheneminen ja peräsuolen esiinluiskahtaminen. Erilaisia virtsateihin liittyviä oireita voi esiintyä niihin kohdistuvan painevaikutuksen johdosta. Tuntuessaan vatsan päällä fekalooma voi aiheuttaa epäilyn kasvaimesta.


title: Fekalooma

text: Fekaloomasta käytetään myös nimityksiä koprooma, skatooma, ulostepahka, fekaliitti ja koproliitti.


title: Konttimäki

text: Konttimäki on kylä Saarijärvellä Keski-Suomen maakunnassa Jyväskylästä 85 kilometriä luoteeseen. Konttimäki on virallisesti osa vieressä olevaa Mahlun kylää. Saarijärven keskustasta on Konttimäelle noin 20 kilometriä.


title: Konttimäki

text: Konttimäen seutu on mäkistä ja valtaosa kylästä on 200 metriä merenpinnan yläpuolella. Kylän käyntikortteja ovat luontokohteet, kuten Kulhanvuori, Kangaslammen harju, Pirttikosken ja Päistärkosken kunnostetut myllyt sekä hiljaiset metsälammet. Kulhanvuori nousee 60 metrin korkeuteen ympäristöstään ja on 260 metriä meren pinnan yläpuolella. Kulhan yhteydessä on Syväojan rotko – runsaan kilometrin mittainen laakso, jonka kallioseinämiltä paksut jääpahdat sulavat vasta heinäkuussa. Kulha, joka on Natura- ja luonnonsuojelualuetta, on suosittu retkeily- ja vaelluskohde.


title: Konttimäki

text: Kylä on asutukseltaan melko nuori, sillä tiettävästi vakituista asutusta alkoi muodostua vasta vuoden 1770 jälkeen. Useampi kylän alkuperäisistä taloista on yhden pariskunnan, Tuomas Yrjönpojan (s. 1706 tai 1696, k. 1783) ja Riitta Jaakontyttären (1701–1775), jälkeläisten perustamia. Myöhemmin kylän asukaspohjaa rikastivat muualta Saarijärveltä sekä Savosta tulleet suvut.


title: Konttimäki

text:
Vakituisia asukkaita Konttimäellä on 158 henkilöä ja kesäasukkaita noin 50 (joulukuu, 2009).
Kylän asukkaista suurin osa, 44 prosenttia, on 31–65-vuotiaita. Alle 16-vuotiaita on hieman enemmän kuin yli 65-vuotiaita. Valtaosa kyläläisistä käy töissä kylän tai jopa Saarijärven ulkopuolella. Kyläläisistä 18 prosenttia on yrittäjiä.


title: Konttimäki

text: Konttimäen työpaikoista palvelualoja on 70 %, yrittäjiä 18 % ja perustuotantoa 12 %.


title: Konttimäki

text: Palveluja Konttimäellä ei juurikaan ole. Viimeinen kauppa, Tähkälän kauppa, lopetti toimintansa 1990-luvun alussa, ja vuodesta 1909 toiminut kyläkoulu lakkautettiin 1998. Sen jälkeen alakoululaiset ovat käyneet Mahlun ala-asteella noin kahdeksan kilometrin päässä. Kyläyhdistys osti vanhan koulurakennuksen Saarijärven kaupungilta, ja remontoi koulun perusteellisesti. jugendtyylisen, arkkitehti Valter Jungin suunnitteleman koulun 100-vuotisjuhlia vietettiin vuonna 2009. Koulu on kyläläisten aktiivinen kokous-, juhla- ja harrastuspaikka. Tiloja vuokrataan majoitus- ja juhlakäyttöön myös kylän ulkopuolisille.


title: Konttimäki

text: Konttimäellä toimii kyläyhdistys, jonka puheenjohtaja on Marjatta Suomäki. Kyläyhdistys on julkaissut vuodesta 1997 omaa Konttiposti-lehteä, joka ilmestyy kaksi kertaa vuodessa. Lehteen taltioidaan kylän historian ja nykyhetken tapahtumat talkootyönä.


title: Marble Arch

text: Marble Arch on Carraran marmorista rakennettu monumentti Westminsterin alueella Lontoossa, Ison-Britannian pääkaupungissa. Monumentti sijaitsee Oxford Streetin, Park Lanen ja Edgware Roadin risteyksessä lähellä Hyde Parkin Speakers’ Corneria.


title: Marble Arch

text: John Nashin suunnittelema Marble Arch rakennettiin alun perin vuonna 1828 Buckinghamin palatsin sisäänkäynniksi. Nykyiselle paikalleen se siirrettiin vuonna 1851 Buckinghamin palatsin laajennustöiden tieltä.


title: Marble Arch

text: Monumenttia ympäröivää aluetta kutsutaan usein kokonaisuudessaan Marble Archiksi ja myös läheinen Lontoon metron asema on nimetty sen mukaan.


Netaji Subhash Chandra Bosen kansainvälinen lentoasema ( "Netaji Shubhashchôndro Boshu Antorjatik Bimanbôndor") on lentoasema, joka sijaitsee Kalkutassa Länsi-Bengalissa Intiassa. Lentoasema oli alun perin nimeltään Dum Dumin lentoasema ennen uudelleennimeämistä Subhas Chandra Bosen mukaan. Lentoasema sijaitsee noin 17 kilometriä Kalkutan keskustasta.


title: Heby

text: Heby on samannimisen Hebyn kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 2 550 asukasta.


title: Knivsta

text: Knivsta on samannimisen Knivstan kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 7 081 asukasta.


title: Tierp

text: Tierp on samannimisen Tierpin kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 5 587 asukasta.


title: Tierp

text: Tierp oli 1970-luvun kuntauudistukseen asti kauppala.


title: Älvkarleby

text: Älvkarleby on taajama Älvkarlebyn kunnassa Ruotsissa. Taajama sijaitsee Uppsalan läänissä ja Uplannin historiallisessa maakunnassa. Vuoden 2010 lopussa siellä oli 1 647 asukasta. Älvkarlebystä on kotoisin jalkapallojoukkue Älvkarleby IK. Taajaman halki virtaavaan Daljokeen on rakennettu vesivoimala.


title: Rokkiletti

text:
Rokkiletti on Kari Peitsamo Revivalin albumi. Se sisältää Status Quon tunnetuksi tekemiä kappaleita Peitsamon suomennoksina.
Äänitearkisto: suomalaisen musiikin tietokanta


title: Jukat

text: Jukat ("Yucca") on parsakasvien suku. Siihen kuuluu 40–50 ikivihreää kasvia, joilla on kovat, miekkamaiset lehdet ja valkoiset kukat. Jukat erottaa samaan heimoon kuuluvista agaaveista siinä, että niiden lehtiruusuke ja lehdet eivät ole meheviä.


title: Jukat

text: Jukat elävät luonnonvaraisina puoliaavikolla. Niiden pölyttäjinä toimivat yöperhoset. Yhdysvalloissa kasvaa noin 50 jukkalajia, 30 lajia kasvaa Meksikossa ja siitä etelään Guatemalaan asti. Niitä kasvatetaan koristekasveina, ja ne ovat levinneet luontoon myös muilla mantereila, mutta sopivien pölyttäjien puutteessa villiintyneet jukat leviävät vain suvuttomasti.


title: Jukat

text: Intiaanit ovat käyttäneet jukkia monipuolisesti. Kukkia, nuppuja ja siemeniä on syöty, ja kuiduista on tehty koreja.


title: Jaavanpöllönen

text: Jaavanpöllönen ("Otus angelinae") on harvinainen pöllöihin kuuluva lintu. Se on kotoperäinen Indonesiassa Jaavan saarella, jossa tunnetaan seitsemältä vuorelta. Viime aikoina se on kuitenkin nähty vain kolmella, tosin erilaiset arviot yhdessä sen äänettömyyden kanssa viittaavat siihen, että sitä voisi olla enemmän ja laajemmalla alueella, kuin on tiedossa.


title: Jaavanpöllönen

text: Sen elinpiiriä ovat subtrooppiset ja trooppiset vuoret 1 000–2 000 metrin korkeudessa. Ylempänä vuoristossa sen elinalueet ovat turvatut, mutta alempana sen uhkana ovat erilaiset kehityshankkeet, kuten matkailu, sekä maanviljely.


title: Tizen

text: Tizen on Linux Foundationin ja Limo Foundationin tukema vapaan ja avoimen lähdekoodin Linux-pohjainen mobiilikäyttöjärjestelmä. Tizen syntyi MeeGosta, joka itse yhdisti Intelin kehittämän Moblin-mobiilikäyttöjärjestelmän ja Nokian kehittämän Maemon-mobiilikäyttöjärjestelmän. Nokian ajettua alas MeeGon kehityksen ja siirryttyä Windows-alustalle Intel ja Samsung jatkoivat kehitystä Tizenillä. Kehitystä toistaiseksi johtaa Intel, Samsung, ja jotkin edellisistä MeeGo-kehittäjistä.


title: Tizen

text: Tizenin ulkopuolisille kehittäjille tarkoitetetut ohjelmistokehykset pohjautuvat HTML5:teen ja muihin web-standardeihin. Tizeniä aiotaan käyttää tablettitietokoneissa, minikannettavissa, älypuhelimissa, älykelloissa, kameroissa, äly-TV:ssä ja autojen järjestelmissä.


title: Tizen

text: Nykyisen teknisen johtoryhmän jäsenten mukaan Tizenin kehitys tulee olemaan täysin avoin. Järjestelmän ja sen SDK:n ensimmäinen julkaisu tuli vuoden 2012:n ensimmäisellä neljänneksellä. Tarkoituksena on myös, että Tizen on MeeGoa joustavampi HTML5:teen pohjautuvan API:n takia. Kehittäjät ovat korostaneet, että HTML5 ei ole ainoa saatava ohjelmistoalusta ja käyttöjärjestelmään on myös integroitu Enlightenment Foundation Libraries.


title: Tizen

text: Syyskuussa vuonna 2011 Intel ja Linux Foundation ilmoittivat, että ne kehittävät Tizenia MeeGon sijasta vuosina 2011 ja 2012. MeeGoon osallistuneen Nokian sanotaan nyt kehittävän erikseen omaa Meltemi-nimistä seuraajaa, joka kohdistuu peruspuhelimille. Mer-projektin yhteiskunnalliset kehittäjät ovat sanoneet jatkaneensa MeeGon kehittämistä ilman Intelin ja Nokian avustusta ja tarpeen mukaan jopa ilman Linux Foundationin avustusta. Toistaiseksi ei ole selvää, saavatko he käyttää MeeGo-tavaramerkkiä.


title: Tizen

text: Samsung julkaisi Samsung Z1 puhelimen Tizen-alustalla vuonna 2015.Vuonna 2016 Samsung julkaisi Samsung Z2 puhelimen Tizen-alustalla.


title: Runkauksen luonnonpuisto

text: Runkauksen luonnonpuisto on luonnonpuisto Simon ja Tervolan kunnissa Lapin maakunnan lounaisosassa. Luonnonpuiston pinta-ala on 70,5 km² ja se on perustettu vuonna 1956. Puistoon kuuluu kaksi erillistä aluetta, Ahma-aapa Simossa ja Hattuselänaapa Tervolassa.


title: Runkauksen luonnonpuisto

text: Luonnonpuistossa liikkuminen on kiellettyä ympäri vuoden. Poikkeuksia tähän ovat paikallisten paliskuntien poronhoitoon liittyvä liikkuminen sekä Simon ja Tervolan asukkaiden oikeus poimia oman kuntansa puoleiselta alueelta marjoja ja sieniä.


title: Runkauksen luonnonpuisto

text: Aivan luonnonpuiston rajan tuntumassa, Ahma-aavan länsipuolella on Lapin sodassa syksyllä 1944 ammuttuna pakkolaskun tehneen ja täysin tuhoutuneen Junkers Ju 88 A-4 -koneen sekä sen miehistön muistoksi pystytetty muistomerkki.


title: Runkauksen luonnonpuisto

text: Runkauksen luonnonpuisto on erittäin tärkeä Perämeren alueen soidensuojelualue. Ahma-aapa on pohjoissuomalainen aapasuo, jonka pääosan muodostavat aukeat ja tyypiltään vaihtelevat nevat. Edustettuja nevatyyppejä ovat rimpi-, jänne-, rahka-, kalvakka-, aito- ja vihernevat. Ahma-aavan ylittää likimain pohjois-eteläsuuntaisesti sähkölinja. Pohjoisempi Hattuselänaapa on pääasiassa koivuletto-tyyppinen lettosuo.


title: Runkauksen luonnonpuisto

text: Alueella esiintyviä, Euroopan unionin luontodirektiivin II liitteessä mainittuja lajeja ovat ainakin saukko, lapinleinikki sekä lettorikko.


title: Maurice Gaidon

text: Maurice-Adolphe Gaidon (17. tammikuuta 1928 – 14. marraskuuta 2011) oli ranskalainen roomalaiskatolinen piispa. Hänet vihittiin papiksi 29. kesäkuuta 1956 ja nimitettiin Besançonin arkkihiippakunnan vihkipiispaksi sekä Sebargan titulaaripiispaksi 13. elokuuta 1973. Piispaksi vihkiminen seurasi 30. syyskuuta. Pääkonsekraattorina toimi André-Jean-Marie Charles de la Brousse, jota avustivat Marc-Armand Lallier ja Bernardin Gantin. Gaidon erosi tehtävistään Besançonin vihkipiispana syyskuussa 1974 ja sai 20. toukokuuta 1977 nimityksen Autunin hiippakunnan vihkipiispaksi.


title: Maurice Gaidon

text: 20. tammikuuta 1987 Gaidon sai nimityksen Cahorsin piispaksi, jona hän toimi, kunnes jäi eläkkeelle 4. helmikuuta 2004.


title: Afonso Fioreze

text: Afonso Fioreze (s. 1. kesäkuuta 1942) on brasilialainen roomalaiskatolinen piispa. Hän liittyi passionisteihin 3. helmikuuta 1964 ja sai pappisvihkimyksensä 26. heinäkuuta 1970. Hän sai 5. marraskuuta 2003 nimityksen Luziânian hiippakunnan koadjuuttoripiispaksi, ja 15. syyskuuta 2004 hänestä tuli sen piispa. Fiorezen konsekroi piispaksi 15. helmikuuta 2004 Pedro Antônio Marchetti Fedalton ja Washington Cruzin avustama Lorenzo Baldisseri.


title: Sukerijärven luonnonpuisto

text: Sukerijärven luonnonpuisto on luonnonpuisto Kuusamon kaupungissa Pohjois-Pohjanmaan maakunnan koillisosassa. Luonnonpuiston pinta-ala on 33,94 km² ja se on perustettu vuonna 1981. Sukerijärven luonnonpuistossa liikkuminen on luvanvaraista, siellä ei ole merkittyjä retkeilyreittejä.


title: Sukerijärven luonnonpuisto

text: Sukerijärven luonnonpuisto on monimuotoinen suoerämaa, jossa on keskiravinteisia ja lettoisia aapasoita ja pieniä metsäsaarekkeita. Metsien puolesta alue muistuttaa lähistöllä sijaitsevan Oulangan kansallispuiston pohjoista suovaltaista osaa. Luonnonpuiston linnusto on myös monipuolinen.


title: Washington Cruz

text: Washington Cruz (s. 25. toukokuuta 1946) on brasilialainen roomalaiskatolinen arkkipiispa. Hänet vihittiin passionistien papiksi 25. heinäkuuta 1971 ja nimitettiin São Luís de Montes Belosin hiippakunnan piispaksi 10. helmikuuta 1987. Piispaksi vihkiminen seurasi 9. toukokuuta. Pääkonsekraattorina toimi Tomás Guilherme Murphy, jota avustivat Estanislau Arnoldo Van Melis ja Geraldo Claudio Luiz Micheletto Pellanda.


title: Washington Cruz

text: Cruz sai 8. toukokuuta 2002 nimityksen Goiânian arkkipiispaksi.


title: Dante Lafranconi

text: Dante Lafranconi (s. 10. maaliskuuta 1940 Mandello del Lario) on italialainen roomalaiskatolinen piispa. Hänet vihittiin papiksi Comon hiippakuntaan 28. kesäkuuta 1964 ja nimitettiin Savona-Nolin hiippakunnan piispaksi 7. joulukuuta 1991. Piispaksi vihkiminen seurasi 25. tammikuuta 1992. Pääkonsekraattorina toimi Alessandro Maggiolini, jota avustivat Franco Festorazzi ja Teresio Ferraroni.


title: Dante Lafranconi

text: Lafranconi sai 8. syyskuuta 2001 nimityksen Cremonan piispaksi, jonka virkaan hänet asetettiin 4. marraskuuta.


title: Franco Festorazzi

text: Franco Festorazzi (s. 29. marraskuuta 1928 Perledo) on italialainen roomalaiskatolinen arkkipiispa. Hänet vihittiin papiksi 28. kesäkuuta 1952 ja nimitettiin Ancona-Osimon arkkihiippakunnan arkkipiispaksi 6. huhtikuuta 1991. Piispaksi vihkiminen seurasi 18. toukokuuta. Pääkonsekraattorina toimi Alessandro Maggiolini, jota avustivat Teresio Ferraroni ja Dionigi Tettamanzi.


title: Franco Festorazzi

text: Festorazzi jäi eläkkeelle 8. tammikuuta 2004.


title: Satu Taskinen

text: Satu Taskinen (s. 1970 Helsinki) on suomalainen kirjailija ja kriitikko. Hän on asunut vuodesta 1999 Wienissä.


title: Satu Taskinen

text: Taskinen kävi Kallion ilmaisutaidon lukion. Hän on opiskellut Helsingin yliopistossa teoreettista filosofiaa ja germaanista filologiaa ja valmistunut filosofian maisteriksi. Hän on koulutukseltaan sosiaalineuvoja (Lebens- und Sozialberaterin) ja työskenteli 2000-2012 Wienissä aikuiskouluttajana.Taskinen on Suomen Kirjailijaliiton ja Suomen arvostelijain liiton jäsen. Hän on kirjoittanut muun muassa Kiiltomatoon, Parnassoon ja Nuoreen Voimaan esseitä, arvioita, haastatteluja, käännöksiä ja kolumneja. Vuosina 2008-2013 Taskinen toimi "Voima"-lehden verkkojulkaisun "Fifin" Wienin kirjeenvaihtajana. Vuosina 2016-2017 Taskinen kirjoittaa "Yhteiskuntapolitiikka"-lehteen kolumnia nimellä "Evoluutioita".


title: Satu Taskinen

text: Taskisen esikoisromaani "Täydellinen paisti" ilmestyi vuonna 2011 ja sai Helsingin Sanomien kirjallisuuspalkinnon. Se palkittiin myös Akateemisen Kirjakaupan suosituimpana esikoisteoksena. Vuonna 2012 teos oli European Book Prize -ehdokkaana. Keväällä 2013 romaani julkaistiin saksaksi nimellä "Der perfekte Schweinsbraten" Transit Buchverlagin kustantamana ja Regine Pirschelin kääntämänä.


title: Satu Taskinen

text: Taskisen toinen romaani "Katedraali" julkaistiin vuonna 2014. Se on toinen osa romaanitrilogiaa ja sai Toisinkoinen-kirjallisuuspalkinnon 2014. Romaanin saksankielinen käännös "Die Kathedrale" ilmestyi syyskuussa 2015 Residenz Verlagin kustantamana, käännös: Regine Pirschel.


title: Satu Taskinen

text: Trilogian itsenäinen päätösosa, "Lapset", ilmestyi keväällä 2017.Romaanin saksankielinen käännös "Kinder" ilmestyy helmikuussa 2018 Residenz Verlagin kustantamana, käännös: Regine Pirschel.


title: André Marceau

text: André Marceau (s. 5. toukokuuta 1946 Cérons) on ranskalainen roomalaiskatolinen piispa. Hänet vihittiin papiksi Bordeaux'n arkkihiippakuntaan 25. maaliskuuta 1972 ja nimitettiin Perpignan-Elnen hiippakunnan piispaksi 13. tammikuuta 2004. Piispaksi vihkiminen seurasi 7. maaliskuuta. Pääkonsekraattorina toimi Jean-Pierre Bernard Ricard, jota avustivat Guy Thomazeau ja André Louis Fort.


title: Hepatopulmonaarinen oireyhtymä

text: Hepatopulmonaarinen oireyhtymä on keuhkojen verisuonten laajenemisen aiheuttama maksasairauteen liittyvä oireyhtymä, johon kuuluvat hengenahdistus ja hypoksemia. Oireet ovat pahemmat pystyasennossa. Jos potilas saa maksansiirron, 5-vuotiseloonjäämisennuste on 76 % eli ei eroa merkittävästi tilanteesta maksansiirtopotilailla, joilla ei ole hepatopulmonaarista oireyhtymää.


title: FS Kersaint

text: Kersaint on ollut viiden Ranskan laivaston aluksen nimenä.


title: Dionysius Beurreus

text: Dionysius Beurreus (k. 1567) oli Ruotsin kuninkaan Eerik XIV:n opettaja ja lähettiläs. Hänestä polveutuu Ruotsin ritarihuoneeseen kirjoitettu aatelissuku numero 104.


title: Dionysius Beurreus

text: Beurreus oli kotoisin Ranskasta, mistä hänet oli kutsuttu kruununprinssi Eerikin opettajaksi. Myöhemmin kuninkaaksi tultuaan Eerik käytti entistä opettajaansa valtiollisiin tehtäviin ja lähetti tämän mm Englantiin kosiomatkalla tarjoamaan avioliittoa kuningatar Elisabet I:lle. Beurraeus sai surmansa 1567 yrittäessään hillitä Uppsalassa mielenhäiriöön joutunutta kuningasta Sture-murhien jälkeen. Erik XIV huusi "Katsokaa, siinäkin on kavaltaja" ja käski henkivartioidensa surmata Beurreuksen.


title: Dionysius Beurreus

text: Dionysius Beurreuksen puolisona maninitaan Ingeborg Haraldsdotter (Körning). Poika Tomas (k. 1635) muutti Suomeen ja toimi Turun linnan käskynhaltijana. Tomas Beurreus on haudattu Hattulan kirkkoon.


title: Dionysius Beurreus

text: Suku Beurreus sammui kun sen viimeinen edustaja, Tomasin pojanpoika Arvid Beurræus kuoli 1679.


title: Sari Mikkonen

text: Sari Mikkonen (s. 1967 Viitaniemi, Säyneinen, Juankoski) on suomalainen kirjailija. Hän on asunut pitkään ulkomailla, vuodesta 2007 Italiassa.


title: Sari Mikkonen

text: Mikkonen sai novellikokoelmallaan "Naisten pyörä" Helsingin Sanomien kirjallisuuspalkinnon vuonna 1995, jolloin se myönnettiin ensimmäisen kerran tuolla nimellä.


title: Von Bilang

text: Von Bilang on Ruotsin ritarihuoneeseen kirjoitettu aatelissuku numero 1169. Suku on kotoisin Liivinmaalta, mistä Jakob Bilang muutti sotilaaksi Suomeen ja kohosi Savon ratsuväen kapteeniksi. Hänen poikansa ratsumestari Peter (1650-1719) aateloitiin vuonna 1689 nimellä von Bilang. Hän toimi lopulta Kastelholman linnan komendanttina.


title: Von Bilang

text: Suvun jäsenistä Jakob Johan von Bilang (1739-1802) palveli Ranskan armeijassa. Hän on tullut tunnetuksi taitavana norsunluusta leikattujen maisemataulujen tekijänä. Hänen poikansa soitinrakentaja Johan Ulrik von Bilang tuomittiin taposta mestattavaksi, mutta kuningas muutti tuomion 1825 elinikäiseksi vankeudeksi ja aateelisarvon menettämiseksi. Johan Ulrikin sisar Johanna Emerentia von Bilang (1777-1857) oli tunnustettu miniatyyrimaalari.


title: Eazy 101

text: Eazy 101 oli vuosina 2012-2015 toiminut paikallisradio, joka kuului Porin ja sen lähikuntien alueella sekä netissä. Kanava suuntasi ohjelmatarjontansa alle 30-vuotiaille.


title: Eazy 101

text: Kanavalla oli juonnettua lähetystä maanantaista perjantaihin kello 15–17. Ohjelma koostui haastatteluista, paikallisista asioista, viihdeuutisista ja kilpailuista. Iltaisin kanavalta tuli paikallisten nuorten tekemiä erikoisohjelmia, joissa puhutaan mm. musiikista, kulttuurista, opiskelusta tai muodista.


title: Eazy 101

text: Eazy 101:n omisti porilainen Mediatakojat Oy, joka vastaa myös Radio Porin toiminnasta.


title: Toppo

text: Toppo on muun muassa seuraavien henkilöiden sukunimi:


title: Von Bildsten

text: Von Bildsten oli Ruotsin ritarihuoneeseen kirjoitettu aatelissuku numero 1078 ja vapaaherrallinen suku Bildstein numero 137. Suku on lähtöisin Tukholmasta, missä Cort Bildstein oli 1500-luvun lopulla viinikauppiaana ja porvarina. Hänen poikansa Carl Billsten vanhempi perusti Pinjaisten ruukin. Hänen poikansa Conrad aateloitiin ja pojanpoika Carl korotettiin vapaaherraksi. Vapaaherra Christoffer Bildstein oli Viipurin rykmentin komentaja vuonna 1711 ja Eberhard Bildstein oli Kronobergin rykmentin komentaja vuonna 1716. Hän jäi eläkkeelle kenraaliluutnanttina vuonna 1746.


title: Gennadi Timtšenko

text: Gennadi Nikolajevitš Timtšenko (s. 8. marraskuuta 1952 Leninakan) on venäläinen liikemies, joka asuu Sveitsissä. Hänellä on myös Suomen kansalaisuus.


title: Gennadi Timtšenko

text: Forbes-lehden julkaisemalla miljardöörilistalla Timtšenko oli sijalla 62 vuonna 2013 ja sijalla 82 vuonna 2014. Hänen omaisuutensa arvo on noin 14,1 miljardia dollaria, eli hän on Venäjän kahdeksanneksi rikkain mies.


title: Gennadi Timtšenko

text: Timtšenko syntyi vuonna 1952 venäläiseen upseeriperheeseen Leninakanissa Armeniassa. Hän vietti osan lapsuusvuosistaan Itä-Saksassa ja Ukrainassa ja valmistui insinööriksi Leningradissa vuonna 1977.


title: Gennadi Timtšenko

text:
Vuonna 1991 Timtšenko nimitettiin "Kirišineftekimexport"- eli KiNEx-öljynvientiyrityksen johtoon. Hän muutti Suomeen Urals Finland -yhtiön palvelukseen tekemään öljykauppaa ja sai vaimoineen Suomen kansalaisuuden.
Maaseudun Tulevaisuudessa vuonna 2011 julkaistun ulkomaantoimittaja Jarmo Mäkelän kirjoituksen mukaan Timtšenko sai Suomen kansalaisuuden inkeriläisenä paluumuuttajana mahdollisesti väärennetyillä asiakirjoilla. Urals toimii nykyään IPP-nimellä ja tunnetaan Helsingin Talissa järjestettävän IPP Open -tennisturnauksen sponsorina.


title: Gennadi Timtšenko

text: Vuonna 1997 Timtšenko perusti ruotsalaisen Torbjörn Törnqvistin kanssa Gunvor-öljytreidausyhtiön, joka on nykyään maailman suurimpia alallaan. Timtšenko on myös Venäjän toiseksi suurimman maakaasuyhtiön Novatekin pääomistajia. Vuonna 2008 Timtšenko aloitti vaimonsa kanssa hyväntekeväisyystyön Fondation Nevassa, joka tukee kulttuuriprojekteja Sveitsissä ja Venäjällä, muun muassa Geneven oopperassa.


title: Gennadi Timtšenko

text: Timtšenko kuuluu Vladimir Putinin lähipiiriin. Hän omisti Taipalsaarella kesämökin, jolla Putinin kerrottiin vierailleen.


title: Gennadi Timtšenko

text: Tammikuussa 2013 Sanoma Magazinesin osaomistama moskovalainen "Vedomosti"-talouslehti julkaisi artikkelin otsikolla "Timtšenko ja KGB", jossa arvuuteltiin Timtšenkon mahdollista vakoojataustaa. Timtšenko itse on kuitannut epäilyt hölynpölynä.


title: Gennadi Timtšenko

text:
28. kesäkuuta 2013 ilmoitettiin Timtšenkon ostavan osan Helsingissä sijaitsevasta Hartwall-areenasta.
Timtšenko on aiemmin yrittänyt ostaa suomalaiset jääkiekkoseurat Espoo Bluesin ja Tampereen Ilveksen. Venäjällä hän on johtokunnan puheenjohtaja KHL-liigassa ja SKA Pietari-jääkiekkoseurassa.


title: Gennadi Timtšenko

text: Maaliskuussa 2014 Yhdysvallat asetti Timtšenkon pakotelistalle, jolla olevien henkilöiden Yhdysvalloissa oleva omaisuus jäädytetään ja heille määrätään matkustusrajoituksia. Pakotteet ovat Yhdysvaltain vastatoimi Venäjää ja Vladimir Putinin lähipiiriä vastaan Krimin kriisin seurauksena. Suomessa Timtšenkon etuja muun muassa Hartwall Arenan omistajayhtiön hallituksessa valvoo liikemies Kai Paananen, joka on tuntenut Timtšenkon 1980-luvulta asti.


title: Bildt

text: Bildt on Ruotsin ritarihuoneeseen kirjoitettu aatelissuku numero 678. Daniel Bildt (1602-1651) toimi Tanskan kunnkaan kansliassa sekä Bohusin läänin sotakomissaarina. Hänen poikansa Knut Bildt siityi Ruotsin palvelukseen. Daniel Bildt (1671-1714) toimi leskikuningattaren henkivartioston everstinä ja Gillis Bildtin poika Karl Bildt (1850-1931) diplomaattina Lontoossa, Washingtonissa ja Roomassa sekä Ruotsin edustajana Haagin rauhankonfferenssissa vuonna 1899.


title: Kolberg-luokka

text: Kolberg-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului vuosien 1906-1907 laivasto-ohjelman neljä alusta. Sodan aikana aluksista tuhoutui kaksi.


title: Bremen-luokka (risteilijä)

text: Bremen-luokka oli Saksan keisarikunnan laivaston ensimmäisessä maailmansodassa palvellut kevyt risteilijäluokka, johon kuului seitsemän alusta. Sodan aikana aluksista tuhoutui kaksi.


title: Versaemerge

text: VersaEmerge on yhdysvaltalainen rock-yhtye, jonka jäsenet ovat Sierra Kusterbeck ja Blake Harnage. Duo on lähtöisin Port St. Luciesta Floridasta.


title: Versaemerge

text: Yhtyeen esikoisalbumi, "Fixed at Zero", julkaistiin vuonna 2010.


title: Turun Yrittäjät

text: Turun Yrittäjät ry on Turun kaupungissa toimivien yrittäjien ja yksityisessä omistuksessa olevien yritysten yrittäjä- ja elinkeinopoliittinen etujärjestö. Se kuuluu Suomen Yrittäjät -keskusjärjestöön ja on yksi Varsinais-Suomen Yrittäjien 35 paikallisyhdistyksestä. Paikallisyhdistyksen toimisto sijaitsee Turussa Linja-autoaseman vieressä Brahenkadulla. Yhdistyksellä on 2700 jäsentä.


title: Turun Yrittäjät

text: Turun Yrittäjät ry:n historia ulottuu aina vuoteen 1936, jolloin perustettiin Turun Yksityisyrittäjäin yhdistys. Yhdistyksen nimi on sittemmin muuttunut moneen otteeseen ja myös yhdistymisiä on tapahtunut. Lopullisen muotonsa Turun Yrittäjät ry sai vuonna 1997, kun Turun Yrittäjät ja Turun Käsi- ja Pienteollisuusyhdistys yhdistyivät. Tämän yhdistymisen taustalla oli valtakunnallisesti tapahtunut yrittäjäjärjestöjen yhdistyminen, mikä oli seurausta Suomen Yrittäjien Keskusliiton ja Pienteollisuuden Keskusliiton yhdistymisestä vuonna 1995.


title: Turun Yrittäjät

text: Turun Yrittäjät ry:n käytännön toiminta muodostuu jäsenyrityksille suunnatuista palveluista. Yhdistys pyrkii vaikuttamaan yhteiskunnassa yrittäjien asioihin, tiedottaa yrittäjyyteen liittyvistä asioista ja järjestää jäsenilleen ohjelmaa ja yrittäjäkoulutusta.


title: Turun Yrittäjät

text: Yhdistyksellä on lisäksi säätiö, Turun Yrittäjien säätiö, jonka tarkoituksena on edesauttaa turkulaista yrittäjyyttä ja toiminnallisesti tukea yrittäjiä ja yksityisessä omistuksessa olevia yrityksiä, sekä muutoinkin parantaa pienten ja keskisuurten yksityisessä omistuksessa olevien yritysten ja yrittäjien toimintaedellytyksiä.


title: Kaarinan Yrittäjät

text: Kaarinan Yrittäjät ry on Kaarinan kaupungissa toimivien yrittäjien ja yksityisessä omistuksessa olevien yritysten yrittäjä- ja elinkeinopoliittinen etujärjestö. Se kuuluu Suomen Yrittäjät -keskusjärjestöön ja on yksi Varsinais-Suomen Yrittäjien 35 paikallisyhdistyksestä. Yhdistyksellä on 380 jäsentä.


title: Kaarinan Yrittäjät

text: Kaarinan Yrittäjät ry:n historia ulottuu vuoteen 1970-luvulle, jolloin nykyisen Turun Yrittäjien edeltäjä Turunmaan Yrittäjät pyrki laajentamaan toimintaansa maakunnalliseksi, joten kaarinalainen Eero Hiekka käynnist paikallisyhdistyksen toiminnan myös Kaarinassa. Kaarinalaiset yrittäjät kutsuttiin koolle 19.10.1976, jolloin 24 yrittäjää saapui paikalle perustamaan yhdistystä. Kokouksessa tehtiin päätös Turunmaan Yrittäjät ry:n alaosastoksi liittymisestä.


title: Kaarinan Yrittäjät

text:
Kaarinan Yrittäjät järjestivät Kaarinan Y-messuja vuosina 1986-1998. Messuja tehtiin talkootyönä suuren innostuksen saattelemana. Näytteilleasettajia kertyi parhaimpina vuosina 150.
Messut kasvoivat suurtapahtumaksi, jonne tuli esiintymään valtakunnan huippuja. Kävijämäärä läheni kymmentätuhatta, eikä lamankaan annettu lannistaa. Vasta lamasta selvittyä Y-messut lakkasivat kiinnostamasta yleisöä ja paikallisia näytteilleasettajia siinä määrin, että niiden järjestämisestä luovuttiin.


title: Thomas Kula

text: Thomas Kula (s. 24. toukokuuta 1991 Uusikaarlepyy) on suomalainen jalkapalloilija, joka edustaa Ykkösessä pelaavaa pietarsaarelaista FF Jaroa. Hän on pelipaikaltaan keskikenttäpelaaja, joka pelaa keskikentän keskustassa tai oikeassa laidassa.


title: Thomas Kula

text: Kula on Nykarleby Idrottsklubbin sekä FF Jaron kasvatti. Hän kuului Alexei Eremenkon JBK:ssa valmentamaan nuorten pelaajien ryhmään. Aikuisten tasolla Kula debytoi Jaron paidassa 10. helmikuuta 2009 Liigacupin ottelussa Vaasan Palloseuraa vastaan. Veikkausliigassa hän teki ensiesiintymisensä 30. huhtikuuta 2010 ottelussa Valkeakosken Hakaa vastaan.


title: Thomas Kula

text: Jaro ei jatkanut Kulan sopimusta kauden 2013 päätteeksi. Kula solmi sopimuksen Veikkausliigassa pelanneen Vaasan Palloseuran kanssa vuoden 2014 alussa. Kula pelasi VPS:ssä kaikkiaan kaksi kautta ja palasi Ykköseen pudonneeseen Jaroon kaudella 2016. Kausi 2016 Jarossa meni hyvin. Hänet valittiin mm. Ykkösen kuukauden pelaajaksi elokuussa 2016. Syksyllä 2016 Kula teki Jaron kanssa jatkosopimuksen kaudelle 2017. Kula oli kaudella 2017 Jaron kantavia voimia. Hänet valittiin mm. Ykkösen kuukauden pelaajaksi elokuussa 2017.


title: Ammunnan maailmanmestaruuskilpailut 1947

text: Vuoden 1947 ammunnan maailmanmestaruuskilpailut järjestettiin Tukholmassa, Ruotsissa. Kilpailut olivat 33. ammunnan maailmanmestaruuskisat kaikissa lajeissa.


text: Argentiina-pokaalin voitti Sveitsin joukkue pistein 5 500 ja vastaavan kilpailun vakiokiväärillä voitti Ruotsi.


text: Vakiokiväärin eri asennot ja hirviammunnan joukkuekilpailut eivät todennäköisesti olleet virallisia mitalilajeja.


title: Kåre Björkstrand

text: Kåre Olav Björkstrand (s. 31. maaliskuuta 1987 Sipoo) on suomalainen jalkapalloilija, joka edustaa Nelosessa pelaavaa Kungliga Wasa CF:ia. Pelipaikaltaan hän on keskikenttäpelaaja, mutta pystyy pelaamaan myös keskuspuolustajana.


title: Kåre Björkstrand

text: Juniorivuosinaan Björkstrand pelasi Kokkolan Pallo-Veikkojen riveissä. Aikuisten tasolla hän on ennen Viikinkeihin siirtymistään ehtinyt edustaa GBK:ta, VIFK:a, FC Kiistoa ja FF Jaroa. Jaron riveissä Björkstrand pelasi 22 ottelua Veikkausliigassa tehden pelaamissaan otteluissa kolme maalia. Veikkausliigadebyyttinsä hän teki 25. huhtikuuta 2010 ottelussa FC Interiä vastaan. Björkstrand on myös pelannut futsalia TP-Kaarlessa.


title: Kåre Björkstrand

text: Björkstrand on pelannut Suomen futsalmaajoukkueessa viisi ottelua.


title: Jääpallon SM-sarja 1953

text: Jääpallon Suomen Palloliiton mestaruus 1953 ratkaistiin ensimmäistä kertaa yksinkertaisessa kymmenen joukkueen sarjassa. Yksilohkoinen sarja oli ollut edellisen kerran sarjamuotona ennen sotia. Työväen Urheiluliitto ratkaisi oman mestaruutensa kaksilohkoisessa sarjassa, jossa lohkovoittajat kohtasivat liiton mestaruusottelussa. Suomen mestaruusottelussa kohtasivat Palloliiton ja Työväen Urheiluliiton mestarit.


title: Jääpallon SM-sarja 1953

text: Ennakkosuosikkeina kauteen lähtivät 1950-luvun alun huippuseurat Lappeenrannan Veiterä, WP-35 ja Oulun Palloseura, jotka myös veivät kaikki mitalisijat. Tosissaan mitalista kamppaili myös ensimmäistä kertaa Viipurin Reipas Lahdesta. WP-35 vei pronssimitalit vain maalieron turvin ennen Reipasta. Neljäs sija on Reippaan paras sijoitus jääpallosarjoissa. Sarjan kärjessä OPS ja Veiterä päätyivät tasapisteisiin, ja joukkueiden kesken pelattiin uusintaottelu mestaruudesta. OPS voitti Lappeenrannassa pelatun ottelun maalein 2-3, ja voitti näin ensimmäisen mestaruutensa.


title: Jääpallon SM-sarja 1953

text: Uusintaottelussa mestaruudesta OPS voitti Veiterän tuloksella 3–2. Toinen putoaja SPL:n mestaruussarjasta ratkaistiin ottelussa HJK-HIFK, joka päättyi HJK:n voitoon 7–4. Suomensarjasta nousivat pudonneiden HIFK:n ja SePSin tilalle Oulun Luistinseura ja Käpylän Urheilu-Veikot.


title: Jääpallon SM-sarja 1953

text: Työväen Urheiluliiton mestaruussarja pelattiin kahdessa lohkossa. Itälohkossa pelasi seitsemän ja länsilohkossa kuusi joukkuetta.


title: Jääpallon SM-sarja 1953

text:
Itälohko
Länsilohko


title: Jääpallon SM-sarja 1953

text:
Pronssiottelu
Loppuottelu


title: Jääpallon SM-sarja 1953

text: OPS: Pentti Veromaa, Erkki Hedman, Veijo Sohlo, Juhani Turpeenniemi, Pauli Heiskanen, Reino Arvola, Heikki Ollikainen, Teuvo Teivainen, Seppo Alatalo, Veikko Allinen, Alpo Aho, Timo Lampinen, Pekka Otsamo, valmentaja: Veikko Sohlo.


title: Pro Helsingfors

text: Pro Helsingfors - Suur-Helsingin asemakaavan ehdotus oli Eliel Saarisen osittain yhteistyössä Bertel Jungin kanssa laatima, vuonna 1918 julkaistu Helsingin ja sen silloisten lähialueiden asemakaavasuunnitelma. Suunnitelma laadittiin Julius Tallbergin toimeksiannosta ja käsitti, paitsi silloisen Helsingin eli nykyisen kantakaupungin, myös suuren osan silloin vielä Helsingin maalaiskuntaan kuuluneita alueita, jotka vuoden 1946 alueliitoksessa liitettiin Helsinkiin, sekä Espoon itäisimmän osan, muun muassa Leppävaaran ja Hagalundin eli nykyisen Tapiolan.


title: Pro Helsingfors

text: Kantakaupungin osalta suunnitelman huomattavimpia ehdotuksia oli päärautatieaseman siirtäminen noin kolme kilometriä pohjoisemmaksi, Pasilaan, vaikka Saarisen itse suunnittelema asemarakennus oli tuolloin vasta rakenteilla. Töölönlahti olisi täytetty ja sen alueen poikki olisi johdettu leveä puistokatu, "Kuningasavenue", keskustasta nykyisen Elielinaukion kohdalta Pasilaan. Tämän puistokadun molemmille puolille olisi tullut pitkä rivi uusia rakennuskortteleita kaupungin liikekeskuksen laajentamiseksi pohjoiseen. Tällöin esimerkiksi Eläintarhan puistoalueesta olisi säilynyt vain pieni osa, jota vastoin Alppipuisto olisi säilynyt. Myös Pasilan uuden aseman ympäristöön suunniteltiin runsaasti rakentamista, ja sieltä olisivat johtaneet leveät puistokadut myös länteen Munkkiniemeen, koilliseen Kumpulan kautta Viikkiin sekä kaakkoon Pasilan konepajan alueen kautta Kulosaaren sillalle.


title: Pro Helsingfors

text: Esikaupunkialueille suunniteltiin joukko uusia kaupunginosia, joista olisi yleensä ollut raideliikenneyhteys Pasilan rautatieasemalle. Munkkiniemen ja Haagan osalta suunnitelma perustui pitkälti Saarisen vuonna 1915 samoja alueita varten laatimaan Munkkiniemi-Haaga-suunnitelmaan. Monien uusien kaupunginosien keskeisimmissä osissa varattiin tilaa monumentaalirakennuksille, joita ympäröi yleensä kerrostalojen ja kytkettyjen pientalojen ja uloimpana omakotitalojen vyöhyke.. Eri esikaupungit olisi yleensä erotettu toisistaan viheralueilla.


title: Pro Helsingfors

text: Suunnitelmassa varattiin runsaasti tilaa myös satama- ja teollisuusalueille. Länsisataman ja Sörnäisten sataman lisäksi ehdotettiin uusia laajoja satama-alueita Lauttasaareen sekä pienempiä Laajasalon länsirannalle ja Vartiokylään.. Laajoja uusia teollisuusalueita suunniteltiin muun muassa Herttoniemeen, Vartiokylään ja Viikkiin.


title: Pro Helsingfors

text: Pro Helsingfors -suunnitelmasta ei sellaisenaan ole toteutunut juuri mitään. Sen pääperiaatteilla on kuitenkin ollut huomattava vaikutus myöhempiin suunnitelmiin, esimerkiksi vuosien 1921 ja 1932 yleiskaavoihin.


title: Teratooma

text: Teratooma, "teratoma" on itusoluista alkunsa saava kasvain. Sen solukko on yleensä monimuotoista. Tyypillisimmät sijainnit ovat munasarja ja kives; munasarjojen kasvaimista 15–20 % on teratoomia. Kasvain on yleensä hyvänlaatuinen, mutta harvoin on tavattu myös pahanlaatuisia teratoomia. Kypsän teratooman solukko on täysin erilaistunut, mutta epäkypsien komponenttien havaitseminen johtaa epäilyyn maligniteetista.


title: Teratooma

text: Teratooman sisällä voidaan havaita esimerkiksi hiuksia tai talia. Kasvain munasarjassa on usein kystinen ja joskus osittain kalsifioitunut. Tavattavat kudoskomponentit ovat hyvin vaihtelevia. Tyypillisesti teratooma havaitaan viimeistään nuorella aikuisiällä. Teratooma on synnynnäinen kasvain. Myös hyvänlaatuisena sillä on tapana kasvaa aggressiivisesti, vaikka se tässä tapauksessa ei voikaan levitä etäpesäkkeinä muualle.


title: Jouttijärvi (Rovaniemi)

text: Jouttijärvi on Kemijoen vesistöön kuuluva järvi Rovaniemen Kivitaipaleessa. Sen pinta-ala on 0,868 neliökilometriä ja rantaviiva 5,6 kilometriä.


title: Manttelisolulymfooma

text: Manttelisolulymfooma on harvinainen manttelivyöhykkeeltä alkunsa saava B-solujen non-Hodgkin-lymfooma. Noin 5–7 % non-Hodgkin-lymfoomista edustaa sitä. Potilaiden keskimääräinen ikä diagnoosin hetkellä on yli 60 vuotta. Miehillä on paljon suurempi sairastumisriski kuin naisilla. Sairaus on nopeasti kasvava ja ehtii useimmilla potilailla metastasoitua ennen toteamista. Manttelisolulymfooman tyypillisin ensimmäinen oire on turvonnut imusolmuke. Jos tauti on pidemmälle edennyt, potilaalla voi esiintyä kuumeilua, runsasta yöllistä hikoilua ja painonlaskua.


title: Manttelisolulymfooma

text: Monilla potilailla tautia on luuytimessä, pernassa ja kurkussa. Syöpäsoluja voi olla veressä, ja joskus suolistossa esiintyvä sairaus voi aiheuttaa vatsakipua tai ripulia.


title: Manttelisolulymfooma

text: Tämän syövän hoidossa käytetään lähinnä kemoterapiaa. Parantava hoito onnistuu harvoin, ja tyypillisesti hoidon tavoitteena onkin pitää sairaus kurissa mahdollisimman kauan.


title: Sack AS-6

text: Sack AS-6 oli saksalainen pyöreäsiipinen yksimoottorinen yksipaikkainen prototyyppilentokone. Sen kehitti Arthur Sack, joka oli kehitellyt tämäntyyppisiä lentokoneita vuoden 1939 lennokkikilpailun jälkeen.


title: Griffon fauve de bretagne

text: Griffon fauve de bretagne eli bretagnenajokoira on Ranskassa kehitetty ajokoira.


title: Griffon fauve de bretagne

text: Griffon fauve de bretagnen runko on voimakasrakenteinen. Karva on karkeaa ja lyhyttä. Rotu on korkeudeltaan 48–56 cm.


title: Griffon fauve de bretagne

text: Griffon fauve de bretagne on luonteeltaan sosiaalinen ja rauhallinen. Se on kestävä ja mukautuvainen. Rotu liikkuu luontevasti ja energisesti.


title: Griffon fauve de bretagne

text: Vaikka vielä toistaiseksi rodun virallinen nimi on Suomessakin griffon fauve de bretagne, mainitsee Suomen Kennelliitto julkaisemassaan melko tuoreessa rotumääritelmässä useaan eri otteeseen nimen "bretagnenajokoira" kuvaamaan tätä rotua. Suomessa rotu kuuluu muiden ajavien griffon-rotujen kanssa Suomen Bassetkerhon alaisuuteen.


title: Luettelo Malin kuninkaista

text:
Tämä on luettelo Malin kuningaskunnan kuninkaista (Mansoista). Malin kuningaskunta kesti vuodesta 1230 aina vuoteen 1600 ja sen kukoistushetki oli 1300-luvulla, jolloin se oli yksi maailman varakkaimmista valtioista.
Malin valtakunnassa "mansa" tarkoitti kuningasta. Nimen eteen laitettiin sana "mansa" ( esim. Mansa Musa I)


title: Meleena

text: Meleena on tietynlaista ulostetta, joka kertoo runsaasta verenvuodosta ylhäällä ruoansulatuskanavassa, esimerkiksi mahalaukussa. Veren sekoittuessa suolen sisältöön ulosteesta tulee tervamaista ja lähes mustaa. Oireen ilmaannuttua tulisi hakeutua lääkäriin välittömästi. Tilan syynä saattaa olla vuotava mahahaava. Muita mahdollisia syitä ovat esimerkiksi Mallory-Weissin repeämä ruokatorvessa, suoli-iskemia ja suonikohjutauti.


title: Meleena

text: Tummat ulosteet voivat johtua myös mustikoiden syömisestä tai rautalääkityksestä. Tällöin niistä ei tarvitse huolestua.


title: Meleena

text: Jos verenvuoto esiintyy alempana ruoansulatuskanavassa, verinen uloste on yleensä punaruskeaa tai kirkkaanpunaista.


title: Lappeenrannan kisapuisto

text: Kisapuisto on urheilukeskus Lappeenrannassa. Se sijaitsee pientaloalueella Parkkarilan kaupunginosassa Kisakadun ja Karjalan radan välissä.


title: Lappeenrannan kisapuisto

text: Kisapuiston pääurheilupaikka on 4 825 -paikkainen Kisapuiston jäähalli, joka on muun muassa jääkiekon SM-liigassa pelaavan SaiPan kotiareena. Jäähallin paikalla alun perin sijainnut tekojäärata valmistui vuonna 1963 ja oli järjestyksessään Suomen viides. Tuolloin alue kuului vielä Lauritsalan kauppalaan. Jäähalli valmistui vuonna 1972, kun tekojäärata katettiin. Hallin vieressä on pienempi harjoitusjäähalli, minkä lisäksi Kisapuiston länsireunalla on yksityisellä rahoituksella rakennettu vuonna 2010 valmistunut kahden kaukalon harjoitusjäähalli UK-areena.


title: Lappeenrannan kisapuisto

text: Kisapuistossa on myös hiekkatekonurmi, jolla pelataan muun muassa pesäpalloa ja jalkapalloa. Tekonurmi toimi 2000-luvun alussa Pesä Ysien Superpesis-joukkueen kotikenttänä, mutta joukkue siirtyi sittemmin Vanhalle kentälle. Talvisin paikalla on Kisapuiston tekojäärata, jolla Bandyliigan Veiterä pelaa kotiottelunsa, ja ulkokaukalo.


title: Lappeenrannan kisapuisto

text: Kisapuiston maastossa on 4,5 kilometriä pitkä valaistu pururata, johon talvisin tehdään hiihtolatu.


title: Hematoketsia

text: Hematoketsia on tila, jossa ulosteessa esiintyy punaruskeaa tai kirkkaanpunaista verta. Syynä on yleensä verenvuoto alhaalla ruoansulatuskanavassa. Peräpukamat, peräaukon haavauma, divertikuloosi, tulehduksellinen suolistosairaus, suuret polyypit ja suolistosyöpä ovat eräitä mahdollisia etiologioita.


title: Up, Guards and at ’Em!

text: Up, Guards and at ’Em! on englantilaisen rockyhtyeen The Pigeon Detectivesin kolmas studioalbumi. Se julkaistiin julkaistiin 4. huhtikuuta 2011.


title: Nummijärvi (järvi Kauhajoella)

text: Nummijärvi on Kauhajoella Nummijärven kylässä sijaitseva järvi, joka on eräs Karvianjoen alkulähteistä. Nummijärven pinta-ala on 4,783 km ja rantaviivaa sillä on 14,6 km. Nummijärven rannalla sijaitsee Nummijärvi Camping, jossa on muun muassa majoitus- ja ravintolapalveluita. Nummijärven rannalla on myös järjestetty vuodesta 1987 lähtien Nummirock-nimistä juhannustapahtumaa. Nummijärven rannalla sijaitsee myös Kauhajoen seurakunnan leirikeskus, Majaniemi.


title: Suomen Nivelyhdistys

text: Suomen Nivelyhdistys ry on vuonna 2000 perustettu valtakunnallinen nivelongelmaisten ihmisten järjestö. Toimintaan kuuluu edunvalvontaa, tiedotusta ja vertaistukea.


title: Suomen Nivelyhdistys

text: Yhdistys julkaisee neljä kertaa vuodessa ilmestyvää "Niveltieto"-lehteä, joka keskittyy nivelrikkoon ja sen hoitokeinoihin liikunnasta tekoniveliin.


title: Suomen Nivelyhdistys

text: Vertaistukitoiminnasta vastaavat paikalliset nivelpiirit, joilla on toimintaa on yli 40 paikkakunnalla. Vertaistukea internetissä tarjoaa keskustelupalsta Nivelklubi, jolla on tuhansia aktiivisia, rekisteröityneitä käyttäjiä. Suomen Nivelyhdistys ylläpitää myös puhelimitse toimivaa Nivelneuvontaa.


title: Suomen Nivelyhdistys

text: Yhdistys järjestää eri yhteistyötahojen kanssa asiantuntijaluentoja ja luentokiertueita, joiden tarkoituksena on levittää tietoa muun muassa nivelrikon itsehoidosta, konservatiivisesta hoidosta sekä ennaltaehkäisystä.


title: Valopuhelin

text: Valopuhelin on vapaassa tilassa toimiva optinen viestintäväline, joka on tarkoitettu puheen langattomaan välittämiseen valon kirkkautta säätelemällä. Signaali voi olla analoginen tai digitaalinen, ja aallonpituudet voivat olla lähi-infrapunasta ultraviolettiin.


title: Valopuhelin

text: Alexander Graham Bell soitti ensimmäisen langattoman puhelun jo 1800-luvulla heliografin periaatteella toimivan valopuhelimen avulla. Ääni muunnettiin peilin värähtelyksi. Kantama oli vain satoja metrejä, laite iso ja auringonpaiste välttämätön.


title: Valopuhelin

text: Lichtsprechgerät 80 oli natsi-Saksan käytössä toisessa maailmansodassa. Siinä valonlähteenä oli auringon sijasta hehkulamppu, jonka tarkasti fokusoitua ja kohdistettua sädettä suunnattiin äänen tahdissa värähtelevällä prismalla.


title: Valopuhelin

text: Nykyään valonlähteeksi sopivimpia ovat LED ja laser.


title: Valopuhelin

text: Digitaalisessa muodossa datansiirtonopeuden täytyy olla 5 000–100 000 bittiä sekunnissa, riippuen halutusta äänenlaadusta ja äänen tiedonpakkauksen tiiviydestä ja kehittyneisyydestä.


title: Ruslan Ahtahanov

text: Ruslan Ahtahanov (, k. 15. marraskuuta 2011 Moskova) oli tšetšenialainen runoilija ja yliopistonopettaja.


title: Ruslan Ahtahanov

text: Ahtahanov oli Moskovan humanististen tieteiden korkeakoulun professori. Hän vastusti Tšetšenian eroa Venäjästä. Hän sai vuonna 2009 merkittävän journalismipalkinnon runoteoksestaan. Ahtahanov kirjoitti teoksensa enimmäkseen venäjän kielellä.


title: Ruslan Ahtahanov

text: Ahtahanovia pidettiin Tšetšenian presidentin Ramzan Kadyrovin tukijana. Hän myönsi tälle oppilaitoksensa kunniaprofessuurin.


title: Ruslan Ahtahanov

text: Marraskuussa 2011 tuntematon ampuja surmasi Ahtahanovin Moskovassa kerrostalon pihalla. Ahtahanov oli kuollessaan 58-vuotias.


title: KNM Olav Tryggvason

text: KNM Olav Tryggvason oli Norjan laivaston miinalaiva, joka valmistui 1934 laivaston telakalta Hortenista telakkanumerolla 119. Alus taisteli maahan hyökänneitä saksalaisia vastaan valtaukseensa 8. huhtikuuta 1940 saakka. Se liitettiin Saksan laivastoon ensin nimellä "Albatros II", kunnes alus nimettiin muutamaa päivää myöhemmin "Brummeriksi". Alus tuhoutui Britannian ilmavoimien pommituksessa Pohjois-Saksassa huhtikuussa 1945.


title: KNM Olav Tryggvason

text: "Olav Tryggvason" palveli ennen sodan alkua kadettien koululaivana. Se liitettiin sodan alla 2. meripuolustusalueeseen. Alus torjui Saksan laivastolta pääsyn Horteniin, jolloin se upotti miinanraivaaja R-17:n. Lopulta se joutui antautumaan. Saksan laivasto liitti sen vahvuuteensa 13. huhtikuuta ja nimesi sen "Albatros II:ksi". Se nimettiin joitakin päiviä myöhemmin "Brummeriksi".


title: Lapsenpihka

text: Lapsenpihka eli mekonium tai mekoniumi on vastasyntyneen lapsen ensimmäisistä, vihertävän mustista ja tahmeista ulosteista käytetty nimitys. Siinä on lapsivettä, limaa, lanugoa, sappea ja ihon ja suolten soluja. Joskus vauvalta tulee lapsenpihkaa jo kohdussa, ja sen päätyminen tämän keuhkoihin on mahdollista; tällaisesta tilanteesta käytetään nimitystä mekoniumaspiraatio.


title: Lapsenpihka

text: Ensimmäinen merkki kystisestä fibroosista on usein lapsenpihkan kertyminen ja paksuuntuminen sykkyräsuolessa. Ilmiö tavataan noin 20 %:lla kystistä fibroosia sairastavista. Kystisen fibroosin lisäksi myös Hirschsprungin tautiin liittyy vastasyntyneen kyvyttömyyttä erittää lapsenpihkaa.


title: Pakkaus

text: Pakkaus on tuotteen ympärillä oleva suoja, joka varmistaa tuotteen säilymisen vahingoittumattomana eri jakeluvaiheiden ja varastoinnin ajan, kunnes kuluttaja tai muu loppukäyttäjä ottaa tuotteen käyttöön. Pakkauksen pinta tarjoaa myös paikan tuotetta koskeville pakollisille ja vapaaehtoisille merkinnöille sekä tuotteen myyntiä edistäville teksteille ja kuville.


title: Pakkaus

text: Pakkauksen tehtävänä on


title: Pakkaus

text:
Lasista valmistettuihin pulloihin tai purkkeihin pakataan erityisesti nestemäisiä elintarvikkeita, lääkkeitä, kosmetiikkaa ja kemikaaleja. Lasipakkauksen ominaisuuksiin kuuluvat läpinäkyvyys, kemikaalien sietokyky ja kovuus. Ympäristönäkökulmasta lasi on teoriassa ikuista ja käytännössäkin helposti kierrätettävää, sillä se voidaan sulattaa uudelleen käytettäväksi rajattoman monta kertaa. Esteettisestä ja markkinoinnillisesta näkökulmasta lasipakkaus on monen tuotteen perinteinen, arvostettu ja näyttävä säilytystapa, ajatellaanpa vaikka viini- tai hajuvesipulloa tai hillopurkkia. Lasipakkausten huonoja puolia ovat särkyvyys, painavuus ja hajoamattomuus luonnossa.
Kuitupakkauksiksi sanotaan metsäteollisuuden tuottamista puukuiduista valmistettuja pakkauksia, jotka ulottuvat paperisäkeistä ja käärepapereista kartonkipakkauksiin ja aaltopahvilaatikoista kananmunien kennopakkauksiin. Kuitupakkausten etuja ovat keveys ja hyvät painotekniset ominaisuudet, jotka mahdollistavat näyttävän ja informatiivisen pakkausgrafiikan. Kuitupohjaisia pakkausmateriaaleja on kehitetty soveltuvaksi hyvin erilaisiin käyttötarkoituksiin yhdistämällä niihin muita materiaaleja, kuten muovikerroksia, joko päällystämällä tai laminoimalla. Tällaisista yhdistelmäpakkauksista esimerkki on nestepakkauskartongista valmistettavat maito- ja mehutölkit. Kuivat elintarvikkeet, kuten jauhot, riisi ja makaronit, pakataan usein paperipusseihin tai kartonkirasioihin.


title: Pakkaus

text: Aaltopahvista valmistetut laatikot toimivat usein kymmenistä pienistä kuluttajapakkauksista muodostuvan tukkuerän suojana ja kokoajana eli kuljetuspakkauksena valmistajalta vähittäismyymälään saakka. Ruskean pintakartongin eli "lainerin" sijasta aaltopahvi voidaan päällystää valkoisella esipainetulla kartonkikerroksella, jolloin saadaan näyttäviä ja värikkäästi painettuja kuluttajapakkauksia esimerkiksi elektroniikkatuotteille.


title: Pakkaus

text: Kuitupakkausten hyviin ominaisuuksiin kuuluvat monipuoliset kierrätysmahdollisuudet. Pakkausjätekuidusta voi valmistaa uusia pakkaustarvikkeita, kuten maitotölkkien kartonkijätteestä wc-paperirullien hylsyjä. Uusiokäytön lisäksi kuitupakkausten toinen hyödyntämistapa on polttaminen energiaksi.


title: Pakkaus

text: Metallipakkauksiin käytetään alumiinia, terästä, tinaa ja näiden yhdistelmiä. Yleisin materiaali on tinattu teräslevy eli tinapelti. Alumiini on hyvä mutta kallis pakkausmateriaali, mikä johtuu valtavasta sähköenergian tarpeesta jalostettaessa bauksiittimalmia alumiiniksi. Siksi alumiinipakkaukset, kuten olut- ja virvoitusjuomatölkit, pyritään kierrättämään ja sulattamaan uudelleen alumiiniksi. Uusiokäyttöprosessissa kuluu energiaa vain viisi prosenttia verrattuna alumiinin valmistamiseen bauksiitista.


title: Pakkaus

text: Kestäviä ja valotiiviitä metallipakkauksia käytetään paljon elintarviketeollisuudessa (säilykepurkit, tahnaputkilot, einesruokien alumiinivuoat ja juomatölkit) sekä kemianteollisuudessa (muun muassa maalipurkit).


title: Pakkaus

text: Muovit ovat nopean kehityksensä ansiosta vallanneet alaa monenlaisessa tuotepakkaamisessa niin, että Euroopassa lähes 39 % muoveista käytetään pakkaamiseen. Kierrätettävät PET-muovipullot ovat lähes täysin korvanneet lasiset virvoitusjuomapullot. Styroksi eli EPS-polystyreeni, usein aaltopahvipakkauksen sisällä, suojaa elektronisia laitteita ja muita kalliita kestokulutustuotteita iskuilta ja eristää myös lämpöä. Muovipusseihin pakataan leipomotuotteita, hedelmiä ja vihanneksia etukäteen tai itsepalveluna myymälässä. Lääketeollisuudelle kehitetyt tablettien painopakkaukset sekä astmalääkeinhalaattorit ja muut annostelijat ovat esimerkkejä muovien mahdollistamista teknisesti edistyksellisistä pakkauskeksinnöistä. Muovipakkausten yleisiä etuja ovat keveys ja tiiviys sekä soveltuvuus massatuotantoon.


title: Pakkaus

text: Ympäristön kannalta muovin ongelmana on, että uusia biomuoveja lukuun ottamatta muovit eivät maadu, koska mitkään elolliset organismit eivät kykene niitä hajottamaan. Jos kierrätystä tai muuta jätehuoltoa ei ole kunnolla järjestetty, muovipakkauksista voi syntyä isoja ympäristöongelmia kuten valtamerten valtavat muovijätelautat.


title: Pakkaus

text: Muovin kierrätystä uusiokäyttöön hankaloittavat monet eri muovityypit, jotka pitäisi erotella toisistaan. Tämä on vaikeaa, vaikka muovipakkauksiin nykyisin merkitäänkin niissä käytetty muovilaatu. Silti esimerkiksi Saksan ympäristöviranomaisten mukaan sikäläiset muovikassit on tehty jopa 80-prosenttisesta uusiomuovista.


title: Pakkaus

text: Elintarviketeollisuudessa pakkaamisella on suuri merkitys tuotteen puhtauden, tuoksun, eheyden, kuivuuden, säilyvyyden ja turvallisuuden varmistamiseksi, ja pakkauksissa onkin kaasu- ja mikrobitiivis suljenta sekä tiiviit materiaalit. Käytetyimmät pakkaustekniikat ovat:Pakkaussuunnittelu on tekniikan alue, jossa sovelletaan muotoilua, graafista suunnittelua ja varsinkin elintarvikkeiden pakkauksessa biologista ja lääketieteellistä tietämystä. Pakkauksilla pystytään vähentämään tuotehukkaa huomattavasti varsinkin elintarvikkeissa. Pakkauksesta käyvät ilmi tuotemerkintätiedot.


title: Pakkaus

text: Pakkauksia on tarvittu vuosituhansia elintarvikkeiden ja muiden tavaroiden säilytyksessä ja kuljettamisessa. Vasta teollinen vallankumous loi nykyaikaisen pakkausteollisuuden. Länsimaissa pakkausala alkoi kehittyä nopeasti 1950-luvulla, jolloin tuotteita alettiin suojata paremmin hävikin pienentämiseksi ja tuotteiden herätearvon eli myyvyyden parantamiseksi. 1900-luvun loppuvuosina pakkaamisen ympäristövaikutukset nousivat osaksi kulutusyhteiskunnan kritiikkiä.


title: Pakkaus

text: Ruoan ja erilaisten tavaroiden säilytyksessä ja kuljettamisessa on aina tarvittu jonkinlaisia pakkauksia. Kuivien ja kiinteiden tavaroiden kuljettamiseen käytettiin luonnonmateriaaleista käsin valmistettuja kääreitä, naruja, koreja, pusseja, säkkejä, tuokkosia, vakkoja tai arkkuja. Nestemäisille aineille tarvittiin keraamisia, metallisia tai lasisia astioita ja pulloja, nahasta tai eläinten rakosta valmistettuja leilejä eli lekkereitä, puisia tynnyreitä tms. Keraamisia ja lasiastioita tehtiin jo Egyptissä 3000 eaa., peltilaatikoita alettiin valmistaa 1700-luvulla ja metalliset säilyketölkit keksittiin 1810-luvulla Napoleonin armeijan muonitustarpeisiin. Vielä 1950-luvulla länsimaisissakin kodeissa käytettiin uudelleen tavaroiden mukana tulleet narut, pussit ja muut pakkaukset, ja maitoa haettiin kaupasta tai läheisestä maatalosta omalla astialla. Nykyinen kertakäyttöpakkausten valtakausi alkoi oikeastaan vasta 1960-luvulla.


title: Pakkaus

text: Ensimmäisiä kehittyneitä elintarvikepakkauksia säilykepurkkien ohella olivat lasiset maito-, olut- ja virvoitusjuomapullot, joita varten kehitettiin monissa maissa pullonpalautus- ja kierrätysjärjestelmiä. Suomessa ja eräissä muissa maissa kokeiltiin 1970-luvulla maidon pakkaamista maitopusseihin, jotka olivat sisäpinnaltaan mustia polyeteenimuovipusseja. Kotona litran vetoinen pussi laitettiin sille erityisesti suunniteltuun muoviseen kaatimeen. Maitopussit rikkoutuivat ja vuotivat usein, ja 1970-luvun lopulta alkaen Suomessa ja kaikkialla maailmassa maidon ja monien muiden juomien ja nestemäisten elintarvikkeiden pakkaukset ovat perustuneet nestepakkauskartonkiin. Sitä käyttävistä pakkausmenetelmistä maailmanlaajuisesti tunnetuiksi nousivat ruotsalainen Tetra Pak ja norjalainen Elopak. Maitopurkkeja ja muita elintarvikepakkauksia käytetään yhä enemmän arkiaterioilla myös tarjoiluastioina.


title: Pakkaus

text: 1870-luvulla Yhdysvalloissa keksitty aaltopahvi on noussut suosituksi isojen tavaroiden ja pientavaroiden tukkuerien pakkausmateriaaliksi. 1900-luvulla pakkaamisen kehittymiseen vaikuttivat erilaiset uudet muovimateriaalit, joita käytetään pakkaamisessa yhä enemmän joko sellaisenaan tai laminoituna yhteen paperin tai kartongin kanssa. Huonekalujen ja muiden osista koottujen esineiden pakkaustapana on yhä useammin niin sanottu "flat pack", eli vähän kuljetustilaa vievä litteä pakkaus, jossa tuote kuljetetaan osina. Vähittäismyyjän tai loppukäyttäjän pitää itse koota tuote mukana tulevien ohjeiden mukaan.


title: Oxford Circusin metroasema

text: Oxford Circusin metroasema on keskeinen Lontoon metron Central Linen, Bakerloo Linen ja Victoria Linen asema Westminsterin alueella Lontoossa Yhdistyneessä kuningaskunnassa. Asema sijaitsee Oxford Circusina tunnetun Oxford Streetin ja Regent Streetin välisen risteyksen kohdalla Lontoon matkakortin maksualueella 1.


title: Oxford Circusin metroasema

text: Asema on avattu alun perin 30. heinäkuuta 1900 osana Central London Railwayta. Alkuperäinen Harry Bell Measuresin suunnittelema asemarakennus on edelleen käytössä. Nykyisin ensimmäisen aseman laiturit ovat Central Linen käytössä. Bakerloo Linen asema avattiin 10. maaliskuuta 1906, ja myös tämän aseman alkuperäinen Leslie Greenin piirtämä asemarakennus on edelleen käytössä. Victoria Linen asema on avattu vuonna 1969. Aseman perusteellinen remontti valmistui vuonna 2008 ja aseman liukuportat uusittiin vuosina 2010–2011.


title: Blomberg

text: Blomberg voi tarkoittaa seuraavia:


title: Magway (alue)

text:
Magway on Myanmarin hallinnollinen alue. Alueen pohjoispuolella on Sagaingin alue, idässä Mandalayn alue, etelässä Bagon alue sekä lännessä Rakhinen ja Chinin osavaltiot. Osavaltion pinta-ala on 44 820 km² ja pääkaupunki Magway.
Vuonna 2014 alueen väkiluku oli 3,9 miljoonaa.
Osavaltio jakautuu viiteen piirikuntaan:


title: Bago (alue)

text: Bago on hallinnollinen alue Myanmarin eteläisessä keskisessä osassa. Aluetta rajaa pohjoisessa Magwayn sekä Mandalayn alueet, idässä Kayinin ja Monin osavaltiot sekä Martabaninlahti, etelässä Yangonin alue ja lännessä Ayeyarwadyn alue sekä Rakhinen osavaltio. Osavaltion pinta-ala on 39 404 km² ja pääkaupunki Bago.


title: Bago (alue)

text: Vuonna 2014 alueen väkiluku oli 4,86 miljoonaa.


title: Bago (alue)

text: Osavaltio jakautuu neljään piirikuntaan:


title: Yangon (alue)

text: Yangon on hallinnollinen alue Myanmarin eteläisessä keskisessä osassa. Aluetta rajaa pohjoisessa ja idässä Bagon alue, etelässä Martabaninlahti sekä lännessä Ayeyarwadyn alue. Osavaltion pinta-ala on 10 170 km² ja pääkaupunki Yangon. Muita suuria kaupunkeja ovat Thanlyin ja Twante.


title: Yangon (alue)

text: Vuonna 2014 Ayeyarwadyn alueen väkiluku oli 7,36 miljoonaa.


title: Tanintharyi (alue)

text: Tanintharyi on hallinnollinen alue eteläisessä Myanmarissa. Aluetta rajaa lännessä Andamaanienmeri, idässä Thaimaa sekä pohjoisessa Monin osavaltio. Osavaltion pinta-ala on 43 328 km² ja pääkaupunki Dawei. Muita tärkeitä kaupunkeja ovat Myeik ja Kawthaung.


title: Tanintharyi (alue)

text: Vuonna 2014 alueen väkiluku oli 1,4 miljoonaa.


title: Tanintharyi (alue)

text: Tanintharyin alueella vallitsee kuuman vyöhykkeen monsuuni -ilmasto.


title: Tanintharyi (alue)

text: Osavaltio jakautuu kolmeen piirikuntaan:


title: Liposarkooma

text: Liposarkooma on pehmytkudossarkoomiin lukeutuva rasvasoluista alkunsa saava syöpä. Kyseessä on aikuisten yleisin pehmytkudossarkooma. Kasvain on yleensä kivuton ja hitaasti kasvava, mutta joissain tapauksissa se kasvaa nopeasti ja voi haavautua varhain. Yleensä liposarkooma ei kehity edeltävästä lipoomasta.


title: Liposarkooma

text: Yhdysvalloissa liposarkoomaan sairastuvat henkilöt ovat keskimäärin 50-vuotiaita. Siellä alle 20 % kaikista pehmytkudossarkoomista on liposarkoomia, lapsilla vain alle 5 %. Kansainvälisesti sairauden vuotuinen insidenssi on 2,5 tapausta miljoonaa henkeä kohti. Kasvaimen todennäköisimmät sijainnit ovat torso ja alaraajat. Etäpesäkkeitä kehittyy tavallisimmin keuhkoihin ja maksaan. Liposarkooma hoidetaan muiden pehmytkudossarkoomien tavoin ensisijaisesti kirurgisesti.


title: Liposarkooma

text: Puolet liposarkoomista on hyvin erilaistuneita, ja näissä tapauksissa eloonjäämisennuste on viiden vuoden aikajaksolla 100 % ja 10-vuotisennuste 87 %. Myksoideissa liposarkoomissa vastaavat luvut ovat 88 % ja 76 %, pleomorfisissa 56 % ja 39 %.


title: HMS Svärdet (1663)

text: Svärdet oli Ruotsin laivaston lippulaiva, jossa oli 86 kanuunaa. Alus oli Claas Ugglan amiraalilaiva 1676. Sen sytytti tuleen 1. heinäkuuta 1676 hollantilainen polttolaiva Öölannin eteläkärjen taistelussa, jossa kuoli 600 miestä ja päällikkö Claas Uggla. .


title: HMS Svärdet (1663)

text: Öölannin itäpuolelta on löytynyt laiva, joka todennäköisesti on "Svärdet".


title: KNM Allart

text: KNM Allart valmistui Tanskan kuninkaallisen laivaston parannellun Lougen-luokan aluksena 1800-luvun alussa. Sen suunnitteli laivastoarkkitehti Ernst Stibolt, ja se laskettiin vesille 6. kesäkuuta 1807.


title: KNM Allart

text: Britannian kuninkaallisen laivaston vallatessa 7. syyskuuta 1807 Kööpenhaminan, jolloin se samalla valtasi KDM "Allartin" sekä viisi sen sisaralusta. Vallattu alus saapui 15. joulukuuta Chathamiin, jossa se piti alun perin nimetä vuonna 1809 HMS "Cassandraksi". Alus oli Chathamissa varustettavana joulukuusta 1807 aina 16. toukokuuta 1808 saakka, vaikka se otettiin jo helmikuussa 1808 Britannian kuninkaallisen laivaston palvelukseen nimellä HMS "Allart" tai HMS "Alert" ensimmäisenä päällikkönään James Tillard määrättynä Itämerelle.


title: KNM Allart

text: Alus oli northfleetiläisen Thomas Pitcherillä kunnostettavana tammikuusta helmikuuhun 1809 ennen sen lähtöä Norjan rannikolle. Kahdeksan tanskalaista tykkivenettä valtasi aluksen 10. elokuuta 1809 lähellä Fredriksvaerniä noin tunnin taistelun jälkeen. Taistelussa aluksen miehistöstä sai surmansa yksi ja kolme haavoittui. Alus jatkoi palvelustaan Tanskan laivastossa, kunnes se liitettiin perustettavaan Norjan laivastoon vuonna 1815.


title: Etelänleinikki

text: Etelänleinikki ("Ranunculus sardous", syn. "R. philonotis", "R. pseudobulbosus", "R. sardous" ssp. "xatardii") on yksivuotinen, kosteiden kasvupaikkojen leinikkilaji. Etelänleinikki on myrkyllinen kasvi.


title: Etelänleinikki

text: Yksivuotinen etelänleinikki kasvattaa useita noin 15–30 cm pitkiä varsia. Varret ovat pystyjä, pitkähaaraisia ja tyviosastaan siirottavakarvaisia. Aluslehtiä on 2–5 kappaletta, ja niiden lapa on 2–5 cm pitkä ja kolmisorminen. Lehdykät ovat kolmihalkoisia ja hampaisia, keskilehdykkä on tavallisesti melko pitkäruotinen. Myös varren yläosassa on jonkin verran lehtiä. Niiden lehdykät ovat melko kapea- ja niukkaliuskaisia. Aivan ylimmät lehdet ovat kolmisormisia ja ehytlehdykkäisiä. Kukkaperä on uurteinen ja kukkapohjus on karvainen. Kukkia etelänleinikillä on vähän. Kooltaan ne ovat 15–25 mm leveitä ja niissä on kaksi kehäkiehkuraa. Kukan verhiö on viisilehtinen, verholehdet ovat taakäänteisiä, vaaleita ja valkokarvaisia. Myös terälehtiä on viisi kappaletta. Terälehdet ovat väriltään vaaleankeltaisia, vastapuikeita ja niissä on mesikuoppa. Etelänleinikki kukkii Suomessa heinä-syyskuussa. Hedelmistössä on 1,5–2,3 mm pituisia pähkylöitä, joissa on lyhyt, käyrä ota. Pähkylän reunaa kiertää rivi nystyjä.


title: Etelänleinikki

text: Suomessa tavattavista leinikkikasveista etelänleinikki muistuttaa suuresti mäkileinikkiä ("Ranunculus bulbosus"), joka kuitenkin on monivuotinen ja sen varren tyvi on mukulamainen.


title: Etelänleinikki

text: Alkuperäislajina etelänleinikkiä kasvaa Euroopassa Espanjasta ja Iso-Britannian etelä- ja keskiosista Bulgariaan, Romaniaan, Länsi-Ukrainaan, Puolaan ja Tanskaan. Myös Pohjois-Afrikassa Tunisiasta länteen se on alkuperäislaji. Tulokkaana etelänleinikki on levinnyt myös Norjan, Ruotsin ja Suomen keskiosiin, sekä Pohjois-Amerikkaan lähinnä mantereen itä- ja kaakkoisosiin.


title: Etelänleinikki

text: Suomessa etelänleinikki on harvinainen tulokas, jota on tavattu muutamin paikoin eri puolella maata muun muassa Pohjanlahden satamakaupungeissa ja Etelä-Suomen sisämaassa.


title: Etelänleinikki

text: Etelänleinikin tyypillisiä kasvuympäristöjä ovat lajin alkuperäisellä kasvuseudulla rannikkoseutujen kosteat, suolapitoiset ja hiekkaiset pellot, laitumet, sorakuopat, ojat ja somerikkoiset rannat. Suomessa etelänleinikkiä tavataan tulokkaana myllyillä, satamissa ja kaatopaikoilla. Laji on kalkinsuosija.


title: Eleanor Powell

text: Eleanor Torrey Powell (21. marraskuuta 1912 Springfield, Massachusetts – 11. helmikuuta 1982 Beverly Hills, Kalifornia) oli yhdysvaltalainen näyttelijä ja tanssija. Powell muistetaan 30- ja 40-luvuilta hänen tunnetusta ja maailmankuulusta steppitanssistaan ja saikin tämän johdosta kutsumanimen "The Queen of Tap Dancing", suomeksi "Stepin kuningatar".


title: Eleanor Powell

text: Eleanor Torrey Powell syntyi 21. marraskuuta vuonna 1912 Springfieldissä, Massachusettsissa, Yhdysvalloissa. Hän oli tanssija jo lapsuudesta asti. Hän otti tanssitunteja Jack Donahue Dance Schoolissa, New Yorkissa. Hänet "löysi" Powellin ollessa 11-vuotias Vaudeville Kiddie -revyyn johtaja Gus Edwards. 12-vuotiaana Eleanor esiintyi ammattimaisesti Atlantic Cityn klubeilla ja Ambassador Hotellissa. Powellin ollessa 17-vuotias hän toi viehättävän ja atleettimaisen tyylinsä Broadwaylle, missä hän esiintyi monissa revyissä ja musikaaleissa. Tähän aikaan häntä alettiin kutsumaan maailman parhaimmaksi steppaajaksi johtuen tämän nopeasta jalkatyöstä. 1930-luvun alussa Powell esiintyi kuorotyttönä musikaalielokuvissa.


title: Eleanor Powell

text: Vuonna 1935 Powell, pitkäsäärinen uusikasvo, muutti Hollywoodiin, Los Angelesiin ja teki ensimmäisen merkittävän elokuvansa, "George White's 1935 Scandals" (1935), jota Powell myöhemmin kuvasi katastrofiksi, koska hänet oli vahingossa meikattu näyttämään egyptiläiseltä. Kokemus jätti Powelliin välinpitämättömän tunteen Hollywoodista ja Metro-Goldwyn-Mayer houkutteli Powellia tekemään sopimuksen, mutta hän aluksi torjui kaikki tarjoukset sopimuksesta. Powell taivutteli studion nostamaan sopimuksen tarjoamaa palkkaa ja MGM lopulta hyväksyi palkkavaatimukset ja Powell suostui allekirjoittamaan sopimuksen. MGM huolitteli hänet tähteyteen tehden muutoksia Powellin meikkiin ja käyttäytymiseen.


title: Eleanor Powell

text: Eleanor sai hyvät arvostelut ensimmäisestä pääosastaan elokuvassa "Rakkauden sävel" (1935) ja yleisöt ihastuivat hänen loputtomaan energiaan ja intoon, puhumattakaan hänen upeasta tanssista. "Rakkauden sävel" sai vuonna 1936 kolme Oscar-palkintoehdokkuutta, joista se voitti yhden. The Dance Masters of America (suom. Amerikan tanssimestarit) myös nimitti Powellim "maailman parhaimmaksi naispuoliseksi steppi- ja rhythmtanssijaksi" vuonna 1935.


title: Eleanor Powell

text: Powellin ura nousi edelleen vuosikymmenen loppuun mennessä ja hän näytteli vuosikymmenen suurimpien miesnäyttelijöiden kanssa, mukaan lukien James Stewartin, Robert Taylorin, Fred Astairen, Nelson Eddyn ja Robert Youngin kanssa. Uransa huippuaikoina Powell teki muun muassa elokuvia "Tanssijattareksi syntynyt" (1936), "Rosalie" (1937), "Broadway Melody 1938" (1937), "Honolulu" (1939) ja "Broadwayn sävel" (1940). Kaikki nämä elokuvat sisältävät Powellin hämmästyttävän steppitanssin, vaikka hänen kasvava suuri tuotantomääränsä alkoikin kerätä kritiikkiä. Eleanorin roolihahmot myös lauloivat, mutta hänen lauluäänensä joskus myös dubattiin. "Broadwayn sävelessä", jossa Powell näytteli Fred Astairen kanssa, on arvostettu Cole Porterin musiikkikohtaus. Astaire ja Powell yhdessä tanssivat Porterin "Begin the Beguine", joka on monien mielestä yksi hienoimmista steppisekvensseistä elokuvan historiassa.


title: Eleanor Powell

text: Eleanor Powell painoi käden- ja jalanjälkensä ja kirjoitti nimikirjoituksensa märkään betonilaattaan Grauman's Chinese Theatren edustalle 23. joulukuuta vuonna 1937.


title: Eleanor Powell

text: "Broadwayn sävelen" jälkeen Powell oli sivussa monia kuukausia sappikivitaudin johdosta seuranneen leikkauksen takia. Vuoden 1941 elokuva "Erotaan siis!" antoi Powellille jälleen hyvät arvostelut ja elokuva menestyi hyvin lippuluukuilla. Elokuvassa Powell tanssi klassiseen tyyliin "Fascinatin' Rhythmin". Vuosina 1942 ja 1943 Powell näytteli Red Skeltonin kanssa elokuvissa "Tanssiva vakoilija" ja "Lainafrakissa".


title: Eleanor Powell

text: Eleanor allekirjoitti näyttelevänsä Dan Daileyn kanssa musikaalissa "Sittenkin sankari" vuonna 1942, mutta Powell ja Dailey poistettiin elokuvasta harjoitusten aikana. Heidän roolinsa korvattiin Gene Kellyllä ja Judy Garlandilla. Myöhemmin uusimmassa "Broadway Melody" -tuotannossa Powellin piti alun perin näytellä Kellyn kanssa, mutta sekin peruuttiin.


title: Eleanor Powell

text: Powellin ja MGM:n tiet erosivat vuonna 1943 hänen uusimman elokuvansa "Sotilasheilan" jälkeen, jossa hän esiintyi vain muutaman minuutin verran esitettyään yhden tanssiesityksen. Samana vuonna Powell meni vihille kanadialaissyntyisen näyttelijän Glenn Fordin kanssa. Powellin seuraava elokuva oli United Artistsille "Sensations of 1945" (1944), mutta elokuva oli kriittinen ja kaupallinen pettymys. "Sensations of 1945" jäi Powellin viimeiseksi roolielokuvaksi ja myöhempinä vuosina hän vain näytteli cameorooleja elokuvissa. Elokuva jäi myös W. C. Fieldsin viimeiseksi. Powell vetäytyi elokuvamaailmasta vuonna 1945 keskittymään poikansa Peterin hoitamiseen ja kasvatukseen, joka oli syntynyt samana vuonna. Powell kuitenkin 40-luvun lopulla esiintyi kahdessa dokumenttityylisissä lyhytelokuvissa muiden näyttelijöiden kanssa. Vuonna 1946 ilmestyneessä "The Great Morgan" -elokuvassa sisältyy tanssiesitys, joka oli leikattu pois Powellin omasta elokuvasta "Honolulu" (1939).


title: Eleanor Powell

text: Vuonna 1950 Powell palasi MGM:lle vielä kerran tehdäkseen cameoroolin elokuvaan "Vedenneito vehkeilee", jossa pääroolissa on Esther Williams. Powell esiintyy omana itsenään yökerho-kohtauksessa, jossa epäröivän Powellin pyysi tanssimaan Van Johnsonin roolihahmo. Powell tanssii cameossaan "boogie-woogie"-tyylisen tanssin.


title: Eleanor Powell

text: "Vedenneito vehkeilee" -elokuvan jälkeen Powell palasi yksityiselämäänsä. Toukokuussa vuonna 1952 hän vieraili Four Star Revue -televisiosarjassa Danny Thomaksen ja June Havocin kanssa. Tähän aikaan Powell myös ryhtyi Unity Church -uskonnollisen liikkeen kannattajaksi. Vuonna 1953 hän alkoi emännöimään Emmy-palkittua sunnuntaiaamun televisio-ohjelmaa "The Faith of Our Children" vuoteen 1955 asti. Powellin poika, Peter Ford, esiintyi säännöllisesti tässä ohjelmassa ja myöhemmin hän löysi oman menestyksensä rock and roll-laulajana ja näyttelijänä. Vuonna 1955 Powell teki hänen vihoviimeisen elokuvaesiintymisensä, 3-minuuttisessa lyhytelokuvassa "Have Faith in Our Children", joka tuotettiin Pohjois-Kalifornian Variety Clubille, jossa Powell pyysi katsojia lahjoittamaan hyväntekeväisyyteen.


title: Eleanor Powell

text: Powell ja Ford erosivat vuonna 1959. Samana vuonna Peterin kannustamana Powell aloitti hyvin menestyksellisen ja julkisuutta saaneen yökerho-uransa. Powell työskenteli myös Las Vegasissa. Hänen live-näytöksiään jatkettiin melkein 60-luvun puoleen väliin saakka. 60-luvun alussa Powell teki muutamia vierailuja televisioon, kuten "The Ed Sullivan Show"'hun (1961) ja "The Hollywood Palace"en (1964).


title: Eleanor Powell

text: Powell teki viimeisen julkisen esiintymisensä 69-vuotiaana vuonna 1981 televisiodokumentissa "The American Film Institute Salute to Fred Astaire", missä hän sai raikuvat suosionosoitukset.


title: Eleanor Powell

text: Eleanor Powell oli elämänsä aikana kerran naimisissa näyttelijä Glenn Fordin kanssa. He menivät vihille 23. lokakuuta vuonna 1943. He saivat pojan Peter Fordin 5. helmikuuta vuonna 1945. Pojan syntymän jälkeen Powell jätti uransa ja keskittyi perhe-elämään. Fordit erosivat vuonna 1959 ja ero myönnettiin 23. marraskuuta 1959.


title: Eleanor Powell

text: Eleanor Powell kuoli 69-vuotiaana munasarjasyöpään 11. helmikuuta vuonna 1982 Beverly Hillsissä, Kaliforniassa. Hänet tuhkattiin ja tuhkat haudattiin Hollywood Forever -hautausmaalle sijaitsevaan "Cathedral Mausoleumiin" Hollywoodiin, Los Angelesiin, Kaliforniaan.


title: Eleanor Powell

text: Vaikka hänellä on sama sukunimi Dick Powellin, William Powellin ja Jane Powellin kanssa, he eivät kuitenkaan olleet keskenään mitään sukua.


title: Eleanor Powell

text: Powell nimitettiin International Tap Dance Hall of Fameen vuonna 2002.


title: Eleanor Powell

text: Powell sai elokuvaurastaan tähden Hollywood Walk of Famelle, Hollywoodiin 15. helmikuuta vuonna 1984 osoitteeseen 1541 Vine Street.


title: Valkeakosken Sitoutumattomat

text: Valkeakosken Sitoutumattomat on Valkeakosken kunnallispolitiikassa vaikuttava Suomen Sitoutumattomiin kuuluva kansalaisjärjestö. Yhdistys ei asettanut omaa ehdokaslistaansa vuoden 2008 kunnallisvaaleissa.


title: Valkeakosken Sitoutumattomat

text: Yhdistys perustettiin vuonna 1980, kun Suomen Kansan Demokraattisen Liiton valtuustoryhmästä erotettiin kaksi jäsentä. Tilanne oli outo, koska toinen erotetuista (Teuvo Nieminen) kuului puolueen enemmistöön ja toinen vähemmistöön. Yleensä tuon ajan puolueriidoissa erotettiin vain jommankumman osapuolen jäseniä.


title: Valkeakosken Sitoutumattomat

text: 1980- ja 1990-luvuilla ryhmittymä pysyi valtuuston pienryhmänä 1-2 valtuutetullaan. Vuoden 1996 kunnallisvaaleissa Valkeakosken Sitoutumattomat sai suuren vaalivoiton, kun sosiaalidemokraateista erotettu Pentti Salmi sai yli 800 ääntä ja veti kaikki seitsemän muuta sitoutumattomien ehdokasta mukanaan läpi. Ryhmä onnistui samalla murtamaan sosiaalidemokraattien valta-aseman valtuustossa. Seuraavissa vaaleissa sitoutumattomat saivat kuusi paikkaa, mutta pian vaalien jälkeen eräs ryhmän valtuutetuista loikkasi Vasemmistoliittoon. Vuoden 2004 kunnallisvaaleissa sitoutumattomat saivat jälleen vaalivoiton, kun he saivat seitsemän paikkaa nousten kolmanneksi suurimmaksi ryhmäksi SDP:n ja kokoomuksen jälkeen. Valkeakosken äänikuningas oli 640 ääntä saanut sitoutumattomien viihde-elektroniikkayrittäjä Risto Rautiainen. Tuolloin myös ehdokaslista oli suurimmillaan, kun sillä oli 18 ehdokasta.


title: Valkeakosken Sitoutumattomat

text: Vuoden 2012 kuntavaaleissa ryhmä asetti ehdokaslistan nimellä "Itsenäinen Valkeakoski" (IV). Ryhmä sai kaksi paikkaa. Läpi menivät Reijo Heinonen (210 ääntä) ja Teuvo Nieminen.


title: Valkeakosken Sitoutumattomat

text: Valkeakosken sitoutumattomilla ei ole selvää ideologiaa, mutta sen kannatus- ja ehdokaspohja tulee lähinnä työläisväestöstä, ja ryhmän tausta on vasemmistossa. Vuonna 2004 ryhmän johtohahmo Teuvo Nieminen, joka tuolloin toimi myös Suomen Sitoutumattomien puheenjohtajana, kertoi, että ryhmän yhteistyö kokoomuksen ja SDP:n kanssa toimii, mutta Vasemmistoliiton kanssa välit hiertävät. Ryhmä on hyväksytty neuvottelupöytiin, mutta ryhmäkurin puuttuminen on herättänyt puolueissa närkästystä.


title: Valkeakosken Sitoutumattomat

text: Vuoden 2017 kuntavaaleissa ryhmä asettaa ehdokaslistan nimellä "Valkeakosken Sitoutumattomat". Ryhmän aktiivien joukko on monipuolinen. Yhteisenä teemana on tarkempi kaupungin taloudenhoito. Vuoden 2008 kunnallisvaaleissa ryhmä ei asettanut ehdokaslistaa.


title: Kronan

text: Kronan, myös Stora Kronan oli ruotsalainen sotalaiva ja aikanaan maailman suurimpia laivoja. "Kronan" rakennettiin 1664–1672. Se haaksirikkoutui Öölannin eteläkärjen taistelussa 1. kesäkuuta 1676 vain muutaman vuoden palveluksen jälkeen ja taisteltuaan vain kaksi taistelua Tanskan ja Hollannin laivastoja vastaan. Haaksirikko johtui siitä, että se kallistui liikaa kääntyessään. Sen kallistuessa syttyi ruutivarasto, joka oli aluksen etuosassa, jolloin suurin osa keulan oikeasta puolesta räjähti. "Kronanin" upotessa hukkui 839 miestä. Alus vei mukanaan yli sata kanuunaa, arvokasta varustusta, yksityisomaisuutta ja suuret summat sotakassoissa ollutta rahaa. Laivaa komensi suomalainen Lorentz Creutz, Ruotsin laivaston amiraali, joka oli saavuttanut Ruotsin kuningas Kaarle XI:n luottamuksen, mutta jolta puuttui meritaistelukokemus. Creutz sai surmansa laivan tuhoutuessa.


title: Kronan

text: Laiva makasi vuosisatoja 26 metrin syvyydessä. Hylky löydettiin vuonna 1980, ja sieltä nostettiin runsaasti hyvin säilyneitä esineitä, jotka ovat nähtävissä Kalmarin läänin museossa.


Raha ei haise – eli keikka ja miten se tehdään () on vuonna 1966 ensi-iltansa saanut Bernard Girardin ohjaama yhdysvaltalainen rikoselokuva. Elokuvan pääosia esittävät James Coburn, Camilla Sparv, Aldo Ray, Nina Wayne, Robert Webber, Rose Marie ja Todd Armstrong. Harrison Ford tekee pienen roolin elokuvan introssa.


title: KNM Lougen

text: KNM Lougen valmistui Tanskan kuninkaallisen laivaston Lougen-luokan nimikkoaluksena 1800-luvun alussa. Alus palveli Tanskan laivastossa vuoteen 1814, jolloin se siirrettiin Norjan laivastolle. Tanskan laivastossa ollessaan alus osallistui kahteen meritaisteluun. Se palveli Norjassa vuoteen 1825, jolloin se myytiin Saksaan. Alus tuhoutui 1881 lähellä Bremerhavenia.


title: KNM Lougen

text: Aluksen suunnitteli laivastoarkkitehti Ernst Stibolt, ja alus laskettiin vesille 20. heinäkuuta 1805.


title: KNM Lougen

text: Britannian kuninkaallisen laivaston iskiessä 1807 Kööpenhaminaan estääkseen Tanskan laivaston käytön "Lougen" oli Norjassa. Se oli ainoa suurempi tanskalainen alus Norjan alueella vuonna 1808 ja sen päällikkönä Peter Fredrik Wulff. Alus kohtasi 14. maaliskuuta 1808 Norjan rannikolla Hitterøn edustalla "HMS Childersin", joka kuitenkin pakeni useita tunteja kestäneen taistelun päätteeksi.


title: KNM Lougen

text: Alus kohtasi 19. kesäkuuta Lindesnesin edustalla Britannian kuninkaallisen laivaston "HMS Seagullin", joka hakeutui taisteluun. "Lougenin" päällikkö Wulff pyrki pitämään alusten etäisyyden pitkänä, jotta hän voisi käyttää aluksensa kahdeksantoistanaulaisia brittialuksen tykkien kantaman ulkopuolelta. Taistelu vei alukset rannikon tuntumaan, jolloin Kristiansandista saapui neljä tykkivenettä, joiden avustamana "HMS Seagull" pakotettiin puoli tuntia myöhemmin antautumaan. Brittialuksella oli saanut surmansa kahdeksan miestä ja haavoittunut 20 mukaan lukien aluksen päällikkö Robert B. Cathcart. Hieman aluksen antautumisen jälkeen "HMS Seagull" upposi, jolloin "Lougenin" lähettämästä valtausmiehistöstä osa sai surmansa. Myöhemmin tanskalaiset nostivat uponneen aluksen ja liittivät sen laivastoonsa.


title: KNM Lougen

text: Alus osallistui vielä 12. toukokuuta kahakkaan fregatti "HMS Tribunen" kanssa.


title: KNM Lougen

text: Norja irtautui Tanskasta Kielin rauhan perusteella, ja siinä yhteydessä "KDM Lougen" siirrettiin 1814 Norjan laivastolle. Alus säilytti kuitenkin nimensä. Alus siirrettiin 1825 Scheldelle, jossa se haaksirikkoutui 1881 Bremerhavenin edustalla.


title: KNM Langeland

text: KNM Langeland valmistui Tanskan kuninkaallisen laivaston Lougen-luokan aluksena 1800-luvun alussa. Sen suunnitteli laivastoarkkitehti Ernst Stibolt ja alus laskettiin vesille 2. marraskuuta 1808. Alus palveli Tanskan laivastossa vuoteen 1814, jolloin se siirrettiin Norjan laivastolle.


title: KNM Langeland

text: "KDM Langeland", "KDM Lügum" ja "KDM Kiel" kohtasivat 31. heinäkuuta 1811 Britannian kuninkaallisen laivaston "HMS Brev Dragerenin" ja "HMS Algerinen" Norjan rannikolla. Alivoimaiset brittialukset nostivat purjeet aloittaen paon, jonka aikana kummankin brittialuksen miehistöstä sai surmansa yksi mies ja "HMS Brev Dragenin" miehistöstä haavoittui lisäksi kolme.


title: KNM Langeland

text: Kielin sopimuksen perusteella Norja irtautui Tanskasta, jolloin "KDM Langeland" siirrettiin 1814 Norjan laivastolle. Alus säilytti kuitenkin nimensä.


title: KNM Alsen

text:
KNM Alsen valmistui Tanskan kuninkaallisen laivaston Lougen-luokan aluksena 1800-luvun alussa. Sen suunnitteli laivastoarkkitehti Ernst Stibolt ja alus laskettiin vesille 23. lokakuuta 1808. Alus palveli Tanskan laivastossa vuoteen 1814, jolloin se siirrettiin Norjan laivastolle.
__notoc__


title: KNM Alsen


title: KNM Alsen

text: Kielin sopimuksen perusteella Norja irtautui Tanskasta, jolloin "KDM Alsen" siirrettiin 1814 Norjan laivastolle. Alus säilytti kuitenkin nimensä.


title: Musiikin valtionpalkinto

text: Musiikin valtionpalkinto (; vuoteen 2012 säveltaiteen valtionpalkinto) on Suomen opetus- ja kulttuuriministeriön alaisuudessa toimivan Taiteen edistämiskeskuksen valtion musiikkitoimikunnan vuosittain myöntämä tunnustus ”kolmen edellisen vuoden aikana valmistuneesta ansiokkaasta työstä tai pitkäaikaisesta ja ansiokkaasta toiminnasta – – taiteenalan hyväksi”. Vuonna 2015 palkinnon suuruus oli 13 500 euroa. Säveltaiteen valtionpalkinto jaettiin ensimmäisen kerran vuonna 1972.


title: Powell

text: Powell on muun muassa seuraavien henkilöiden sukunimi:


title: Obsession

text: Obsession voi tarkoittaa ainakin seuraavia asioita:


title: Uinnin Suomen-mestaruuskilpailut 1907

text: Suomen Uimaliitto järjesti mestaruuskilpailunsa 1907 ainakin Helsingissä ja Vaasassa. SM-kilpailut käytiin kansainvälisten uintikilpailujen yhteydessä ja ruotsalaisten lisäksi vieraina oli muutamia uimareita Englannista ja yksi australialainenkin. Ruotsalaiset ja englantilaiset esittelivät mm. vesipalloa.


title: Uinnin Suomen-mestaruuskilpailut 1907

text: 16. elokuuta Helsingissä.


title: Uinnin Suomen-mestaruuskilpailut 1907

text: 18. elokuuta Helsingissä.


title: Uinnin Suomen-mestaruuskilpailut 1907

text: 20. elokuuta Vaasassa.


title: Uinnin Suomen-mestaruuskilpailut 1907

text: 17. elokuuta Helsingissä.


title: Uinnin Suomen-mestaruuskilpailut 1907

text: 20.elokuuta Vaasassa.


title: Neljännen asteen seksiseikkailut

text: Neljännen asteen seksiseikkailut () on vuonna 1988 ensi-iltansa saanut musikaalinen komediaelokuva, jonka on ohjannut musiikkivideoista aiemmin tunnettu Julien Temple. Elokuvan pääosia esittävät Geena Davis, Jeff Goldblum, Jim Carrey, Damon Wayans, Julie Brown, Michael McKean, Charles Rocket, Larry Linville, Rick Overton ja Angelyne.


title: Neljännen asteen seksiseikkailut

text: Elokuvan juoni perustuu lauluun ”Earth Girls Are Easy” Julie Brownin vuonna 1984 julkaisemalta minialbumista "Goddess in Progress".


title: Neljännen asteen seksiseikkailut

text: Elokuvasta tehtiin näytelmäversio vuonna 2001.


title: Neljännen asteen seksiseikkailut

text: Video-opas vuodelta 1994 antoi elokuvalle kaksi tähteä viidestä ja kuvasi sitä ”kokonaistunnelmaltaan sekavaksi räiskinnäksi”.


title: Lähdehetekaali

text: Lähdehetekaali eli hetekaali ("Montia fontana", syn. "M. lamprosperma", "M. fontana" ssp. "lamprosperma" ja "M. rivularis") on pieni ruohokasvi "Montiaceae"-heimossa, aiemmin luokittelun mukaan portulakkakasvien ("Portulacaceae") heimossa. Se on kleitonioiden lähisukulainen. Lähdehetekaali on hentokasvuinen ruoho, joka viihtyy märillä paikoilla tai matalassa vedessä. Lajin päälevinneisyysalue on Euroopassa ja se on maailmanlaajuisesti levinnyt laajalle.